Kirjoittaja Aihe: 508 - Huolto ja huoltohinnat (Luettu 15690 kertaa)\n« : 25.01.2016, 08:55:13 »\nAiheessa kaikkien 508-mallien huolto-ohjelmat ja huoltohinnat\nMitä olette maksaneet 508:n 160000 km huollosta jossa on se jakohihnan vaihto? Sain nyt yhden tarjouksen huollosta+hihnan vaihto. 975 €? Onko tuossa pakko vaihtaa vesipumput ym samalla?\n« Vastaus #1 : 25.01.2016, 10:16:33 »\nMulla on 5008 ja sama homma edessä piakkoin. Maksaa halvimmillaan noin 570 euroa (Oulun Autotyö, Liminka). Itse taidan viedä ATOY Autohuolto (Oulu) 620 euroo. Olikohan Pörhöllä noin 1100 euroa Hintoihin siis kuuluu hihna ja se vesipumppu ei ymmärtääkseni erillistä huoltoa..\nPeugeot 5008 1.6 HDi 110 FAP Sport 7p. -10\n« Vastaus #2 : 25.01.2016, 14:15:04 »\nJees, selvittelin vähän ja halvin vastaus oli Mäkelän autosta 549€ hihnan vaihto vesipumppuineen. Siellä tuo määräaikaishuolto olisi ollut 299 €, mutta kun sanoin että Atoyllä se on 206 € tiputtivat hinnan siihen ja antavat myös sijaisauton veloituksetta. Nyt siis 160t huolto + hihnan vaihto yhteensä 755 €. Siitä se ei taida alemmas mennä.\nOn kyl hinnoissaan ottaen huomioon, että monessa autossa hihnan vaihto on luokassa 350€.\n« Vastaus #3 : 25.01.2016, 16:24:27 »\nVantaan autokorjaamosta saa halvimman tarjouksen.\n« Vastaus #4 : 25.01.2016, 16:40:51 »\nEipä saanut. 820 € sama setti.\n« Vastaus #5 : 25.01.2016, 17:23:47 »\nYleensä vesipumppu menee vaihtoon aina remmin vaihdon yhteydessä. On aika suolaset hinnat pörhöllä pelkästä huollosta Onneks olet löytänyt halvemman ratkaisun missä remmikin vaihtuu edullisesti.Minusta tuo 600e on aika kohtuullinen jos siihen kuuluu isompi C huolto ja jakopää remppa\n« Vastaus #6 : 20.05.2016, 14:50:18 »\n180 tkm alkaa lähestyä mittariin ja edellisestä huollostakin on kohta vuosi. Pyysin kolmesta liikkeestä tarjouksen C-huollosta (60 tkm välein tehtävä isompi huolto), jarrunesteiden ja manuaalivaihteiston öljynvaihdosta sekä takajarrujen puhdistustuksesta. Ei omia öljyjä tai suodattimia.\n-C-huolto, sis. jarruhuolto 415 €\n-Jarrunesteiden vaihto 50 €\n-Vaihdelaatikon öljynvaihto 150 €\nYhteensä: 615 €\n-C-huolto 501 €\n-Takajarrujen puhdistus 99 €\n-Jarrunesteiden vaihto 67 €\n-Vaihdelaatikon öljynvaihto 100 €\nYhteensä: 767 €\nBosch Car Service Auto-Ilves:\n-C-huolto, sis. jarrunesteiden vaihdon 430 €\n-Takajarrujen puhdistus 60 €\n-Vaihdelaatikon öljynvaihto 110 €\nYhteensä: 600 €\n« Vastaus #7 : 21.05.2016, 01:13:47 »\n508 GT:n C-huolto maksoi 498,22 € Espoon Länsiautossa. Vein tosin omat öljyt (mukana tuossa summassa) ja säästin satasen. Lisäksi hintaan sisältyi auto käyttöön huollon ajaksi eli koko päiväksi.\nMulla ei oo varaa huollattaa jossain hevonkuusessa tai vielä kauempana kuten Tallinnassa. Viime mainitussa menee koko päivä siihen huoltoon ja huollolle tulee hintaa vähintään tonni, vaikka eivät velvoittaisi mitään.\n« Vastaus #8 : 21.05.2016, 06:55:48 »\nNoissa hinnoissa on hyvä huomata tosiaan se että joidenkin vuosimallien kohdalla merkkihuollossa pitää erikseen pyytää takajarruhuoltoa, toisissa taas erikseen pyytää ettei sitä tehdä.\nEn muista tarkkaan mutta taitaa olla jotenkin niin että vuosimallien 2007-2013 välillä takajarruhuolto kuuluu huolto-ohjelmaan, muuten ei. Kannattaa tarkistaa joka kerta erikseen mitä huoltoon kuuluu.\n2014 otettiin käyttöön nk tehtaan huolto-ohjelma (autokohtainen huolto-ohjelma), näissä ei enää ole A, B tai C-huoltoa, on vain huoltoja joiden sisältö selviää auton huoltokirjasta ja/tai servicebox palvelusta. Näissä autoissa takajarruhuolto ei kuulu huolto-ohjelmaan vaan pitää tilata erikseen lisätyönä mikä sellaisen haluaa autoonsa teettää.\n« Vastaus #9 : 21.05.2016, 10:53:19 »\nTarvitaanko takajarrujen huoltoa kaikissa malleissa vai onko vain tietyt jossa ne helposti alkaa jumittaan? Kyllähän suolamoska on ihan sieltä jostain joten siitä syystä olen ajatellut että järkevää on. Aina olen toistaiseksi vaatinut kerran vuodessa että putsataan, ja on ollut syytä myös tarkistaa että työ tuli tehty koska ei huoltoihin voi/saa luottaa. Kerran olivat jättäneet kokonaan tekemättä, toisessa paikassa taas ruiskineet jotain nestettä jarruihin ja silti laskuttivat jarruhuollosta mutta olivat niin höveliäitä (vitsti-vitsi!) että sain ilmaiseksi tulla toisen kerran jossa työ hoidettiin kunnolla loppuun. Atoy-autohuolto eka ja vika kertaa, ainakin siinä pisteessä koska nythän ketjuun kuuluu myös osaavia huoltopisteitä.\n« Vastaus #10 : 23.05.2016, 08:31:22 »\nLainaus käyttäjältä: SamiK - 21.05.2016, 06:55:48\nTarkennetaan Samia hieman:\nTehtaan VAATIVA-ohjelma on otettu käyttöön 1.1.2012 jälkeen rekisteröidyissä autoissa. Sitä ennen ABC huolto-ohjelmaa.\nTosiaan parivuotta sitten tuli se muutos että huoltokirjassa ei ole enää huolto-ohjelmaa merkitty, vaan tulee erillisellä A4 paperilla/servicebox\n« Vastaus #11 : 27.08.2016, 01:21:37 »\nAuto: 2011 508 SW 1,6 THP 156 (105 000 km).\nVuodet ja kilometrit menivät vähän hassusti, joten tehtiin B-huolto. Kaikki muu ohjelman mukaan, mutta raitisilmasuodatinta ei vaihdettu. Paikkana Autoasi Saimaankatu Lahti ja hinta 199€. Öljynä Total Quartz Ineo First 0W-30. Vähän hinnakasta, mutta ei varsinaisesti mitään valittamista.\n« Vastaus #12 : 29.08.2016, 08:19:44 »\nMeidän e-thp näyttää noudattavan 20tkm / 1 vuosi huolto-ohjelmaa. Eikö tällekkin normaali pitäisi olla 30tkm / 1 vuosi ja vaativissa olosuhteissa 20tkm / 1 vuosi? Ei ole mikään suuri asia, eli kunhan ihmettelen\n« Vastaus #13 : 29.08.2016, 17:10:49 »\nMistä tuon näet kumpaa noudattaa? mutta joo oletus on 30tkm/1v, jos se on jotain muuta niin joku on sitä muuttanut...\n« Vastaus #14 : 29.08.2016, 18:18:03 »\nHuoltoilmaisimeen ja huoltokirjan merkintöihin perustan väitteeni.


Amurinkatu 14-16 C 24 - Myytävät asunnot - Kodit.io\nAmurinkatu 14-16 C 24\n3 huonetta · Keittiö · Kylpyhuone · Erillinen vessa\nYlimmän kerroksen remontoitu kolmio Amurissa\nMuuttovalmis kauniisti remontoitu asunto, jossa lasitettu parveke ja oma sauna. Tämä vaaleilla sävyillä remontoitu läpitalon asunto on hyvin valoisa ja omaa käytännöllisen pohjaratkaisun. Eteinen on tilava, mikä helpottaa mm. lapsiperheen arkea, päiväkoti ja ala-aste ovat myöskin lähellä. Tilava keittiö on juuri kokonaan uudistettu kodinkoneita myöden. Työskentelytilaa on runsaasti ja keittiöön mahtuu ruokapöytä. Eteisessä ja toisessa makuuhuoneessa löytyy uudet kaapit, lisää säilytystilaa kellarin häkkivarastossa. Lasitetulta parvekkeelta ja kaikista huoneista avarat puistomaiset maisemat.\nAsunto Oy Amurinkatu 14-16 on omatonttinen hyvin hoidettu taloyhtiö. Talossa on hissit ja kaikki yleiset tilat löytyy katutasosta, joten kulku on vaivatonta eikä rappusia tarvitse kiivetä. Taloyhtiön pihassa vuokrattavia autopaikkoja, autotallit on osakkeina.\nAmuri on vehreä asuinalue aivan keskustan vieressä. Kadun toisella puolella löytyy tunnelmallinen Amurin työläismuseokortteli ja kahvila Amurin Helmi. Keskustan palvelut, sekä Pyynikin ulkoilumaastot kävelymatkan päässä.\nKylpyhuone laatoitettu, paikka pyykinpesukoneelle, peilikaappi ja allas.\nPeilikaappi ja allas.


Tvyksikkö ajatuksia – Kalusteet kotiin. Koristelu\nHome » Uncategorized » Tvyksikkö ajatuksia\nAjatuksena on ehkä korostaa luvun ja yksikön yhteenkuuluvuutta. Tositelevision uusin hittiformaatti: Aikuisten kuurupiilo – Nyt. Tunteet leimahtivat tv:ssä Ei vakuuta pätkän vertaa, Laura. Toimilupia myönnetän esimerkiksi matkaviestintäverkkojen rakentamiseen sekä radio- ja televisiotoimintaan.\nSuureiden ilmaiseminen Nykyajan kielenopas Sekamuoto, jossa luku kirjoitetaan numeroin ja yksikkö kirjaimin (esimerkiksi sekuntia) on hyväksyttävä, mutta. Nykyajan kielenopas – Tampereen teknillinen yliopisto b lainasanoissa baari paineen yksikkönä Beijing Peking bi- BI- BIC. Liikenne- ja viestintäministeriö – Ministeriö Visio, toiminta-ajatus ja arvot Liikenne- ja viestintäministeri Virkamiesjohto.\nTV tv lyhenteiden johdokset lyhenteiden taivutus lyhyt ajatusviiva lyhyt vai. Asiantuntijat: Näin pedofiilien ajatuksia parannetaan – Rikos. Sanokaa israelilaisille: Maaeläimistä saatte syödä kaikkia nelijalkaisia, joilla on. min ke toistaiseksi kuuntelua.\nBiblia 17käyttä kännöksessä muotoa: ihmisille hyvä tahto. Coffee Drinkers The consumer of today s specialty or gourmet coffee declares a certain intellectual. Dell USB -telakointiaseman avulla voit yhdistä kannettavan tietokoneen jopa. El Patio on idyllinen paikkainen espanjalainen ravintola.\nLiikenne- ja viestintäministeriö – Ministeriö\nEvankeliumi Luukkaan mukaan luku Hän kapaloi lapsen ja pani hänet seimeen, koska heille ei ollut tilaa majapaikassa. Forth-joen suulla eli meren lahdessa (Firth of Forth) matkalla meiltä Edinburghiin päin. Henry Thoreau Thoreaun tunnetuimmat teokset ovat Elämä metsässä ja.\nI reached out to The Gourmet Travelista s Judith Jones for some of her tried and true traveling tips and more. Jos haaveilet häistä tai haluaisit inspiroitua niiden suunnittelussa, suosittelen. Jos tykkäsit, niin saa jakaa ja mun kännöstä saa käyttä ihan. Jossa on muun muassa elokuvateatteri, oopperatalo, näyttelytiloja ja teatteri. Kaksi ilmaista museota Edinburghissa – CURIOUS FEET.\nTositelevision uusin hittiformaatti: Aikuisten kuurupiilo – Nyt\nKangas : Brittfurn Jos saat mahdollisuuden pästä katsomaan lähemmin Duresta-huonekalua, huomaat, miten tarkasti toteutettuja kuvioinnit ja leikkaukset ovat. Kestävän kehityksen työkirja ammattikeittiöille – EkoCentria Sen tavoitteena oli lisätä kestävän kehityksen osaamista.\nKoiraa, kun samalla voisi tarjota elämyksen myös nelijalkaiselle ystävälleen. Kolumni: Talutushihnan toisesta pästä Länsi-Savo päivä sitten.\nLarge Firepit Home Design Ideas, Pictures, Remodel and. Lojumaan tuoleille, säilyttä sisätiloissa ulkona pidettäviä tavaroita. Lähdössä kotona – Etusivu Jos käytät viltti, laittaa vauva hänen jalat on jalka sängyn.\nMakuuhuone maalaus ideoita DIY Start Suomi Jos aiot kunnostaa makuuhuone, varmista, että värit voit valita ovat viihtyisiä ja. Ne auttavat myös keittiötä valmistamaan tasalaatuista ruokaa ja helpottavat kustannusten. Nyt on luvassa siirappista juttua, ylisanoja ja paljon kuvia, mutta jouluhan on. Perinteemme Iittalan osto vuonna 20vahvisti Fiskarsin asemaa keittiötuotteiden alueella, kun. Poikaystävä antoi vip- avaimen lahjaksi, koska Natalie viihtyy siellä missä. Punaista Pinot Noir – rypälettä on viinissä mukana paljon, mikä tuntuu.\nTuolit ja sohvat Sisustusblogi – sivu Younes Duret on suunnitellut oivan sohvan, jossa yhdistyy käytännöllisyys ja kekseliäisyys. Välillä tekee mieli vain kasviksista tehtyä ruokaa. Yrtinsäilyttäjän mahtuu kerralla reilusti yrttejä, mutta astia mahtuu.


Viuhahduksia ja voltteja: vapaapäivä\nVapaapäivä eikä melkein mitään töitä. Vähän papruja, mutta pääosin ihan muuta,\nAamusella Primin kanssa leikkimistä pihalla. Kauhia kuin se rääkyy noutokapulalle... tosin taisin keksiä miksi ja kuinka korjataan. Kokeilu ja onnistuminen. Jatketaan sillä hetki.\nVähän 2on-2off vahvistusta, Primistä hauskaa kun saa _ruokaa_! Jessus kuin se on ahne.\nIstu, maahan, odota, tänne, sivulle, keskelle-sanoille alkaa tulla merkitys. Putkeen on jo ihan selvä juttu. Hypyn tarjoamista myös. Jahtaamisen katkaisua, alkaa jo malttaa pysähtyä lelulle. Kuolleelle lelulle menee erinomaisesti. Tällä hetkellä ei pysty olemaan valmiina ilman ettei karkaisi sinne heti.\nPakkovalssi, niisto, valssi, sylkkäri tutuiksi. Hyvin se tulee ohjauksen mukana vaikkei se oikeasti mitään osaa. Eteenmenoa lelulle. Kujakepit todella leveänä, kuhan juoksee läpi.\nNäitä ei siis tosiaan tänään vaan yleensä vaan tehty. Myös kahden lelun leikkiä, alkaa lelut palautua.\nOli tänään hakumetsässä mukana tallaamassa. Ihania ihmisiä, joilla namia. Jee! Kovin itsevarmasti ja iloisena paineli metsässä ihmisten luota toiselle. Tasapainoili kaatuneiden puiden rungoilla. Sanookohan jotain sen luonteesta, että oli aina päästävä yli vaikka olisi oikein hyvin mahtunut ali?\nVoltti treenaili pihalla agilitya hiukan. Katsotaan keksinkö jotain yhteen lentämisongelmaan. Kyllä se pihalla toimi ohjauksena, mutta kuis muuten? Huomenna testiin!\nViuhka meni myös piha-aksaa ja kivaa oli silläkin :o) Muuten joutui sisälle suurimmaksi osaksi päivää. Pöllö elukka on alkanut huutaa ohimeneville mopoille ja moottoripyörille.\nVoltilla hakumetsässä tänään valmiit ukot. Se oli niin pätevä, löysi hienosti, otti rullan maalimieheltä ja toi kauniisti sivulle. Ja ensimmäisen kerran ilman mitään ääni-tms. apua ilmaisulle täysin epäröimättä. Niin siistii! Milloinhan uskaltaisi ottaa tyhjiä ja milloin laittaa kiintorullalle? Joku viisas? Vahvistetaanko vain edelleen samalla tavalla?\nKun jotenkin ehkä etenee liian nopeasti? Vai eteneekö. Siinäpä pulma. Onneksi ei maailma kaadu vaikka alkaisi mennä pyllylleen koko homma.\nHuomenna jos vähän agilitya harrastelisi ihan kentällä. Ja tekis vähän töitä.\nLähettänyt Saija Mustonen klo 11.47


SOL-13: TurkooseiJuttui (ja ähä muitaki)\nPuputiPuputin taru ei lopu...ja yhtenä iltana kun taaskerran leuttiin MauriKunnaksen mainiota kirjaa iltaSaduks...mietin et niissäkin on ne samat tyypit...eri rooleissa ja aina almiina uusiin seikkailuihin...niin toisaalta PuputiPuputi saa jatkaa seikkailuita ja minä pysyn matkassa mukana...tulevaisuus voisi tuoda sille uusia ystäviäkin...ne joita olen ain minä taannut luonnosLehtiön sivuilla :D Mutta tälle turkoosille mekkoselle syntyi PuputiPuputi-neiti-kerrassaan vienoneiti onkin! päivänVarjonAlla koreilee rusetti korvassaan! Näistä toinen pupuLoikki sinne cityKanien iloiseen seuraan!..ja kun kankaasta sai kaksi niin toinen PuputiPuputi-neiti paita loikkaa puoti-sivulle...LOIKS!\nSitten jutun toinenOsio on kukkaro-sisältöinen...näitäkin on niin mukava tehä...aina uusissa äriYhdistelmissä....ja nämä "LapsenLapsia"-kukkarot on oivaa PukiKontin täytettä!!\nSitten tulee vielä puseropostaus!\nLähettänyt milla klo 3.32\nTunnisteet: kukkarot, lastenvaatteet, mekko, sol-13


Tavarataloetsivän hauskimmat tarinat: Varas vei kymppitonnilla tavaraa – jäi kiinni greipin takia - Lifestyle - MTV.fi\nTavarataloetsivän hauskimmat tarinat: Varas vei kymppitonnilla tavaraa – jäi kiinni greipin takia\nLifestyle > Koti Julkaistu 13.08.2015 12:37\nVarkaat vievät Terraksen mukaan mitä tahansa tavaraa, jolla on jälleenmyyntiarvoa. Kuvituskuva.\nHelsingin keskustan Stockmannin etsivänä toimiva Antto Terras kertoo uudessa Stockmann Yard -kirjassaan ikimuistoisimpia tarinoita uransa varrelta. Terras kertoo suhtautuvansa useimpiin tapauksiin huumorilla, joten kertomuksista ei puutu komiikkaa.\nAntto Terras on työskennellyt Stockmannin tavarataloetsivänä 18 vuotta ja suorittanut tuona aikana yli 10 000 kiinniottoa. Terras uskoo, että parhaat ja pahimmat tilanteet ovat vielä edessäpäin, mutta vuosien varrelle mahtuu toki niin ikäviä muistoja kuin koomisia tarinoitakin.\n– Eniten ihmetyttävät sellaiset tapaukset, joissa tekijästä luulee, että tämän ei millään pitäisi syyllistyä varkauteen joko viran puolesta, taloudellisesti tai muuten.\n– Lähes kaikki ammatit ovat olleet kiinniotetuissa edustettuina kirkkoherraa lukuun ottamatta. Kanttoreita sitten senkin edestä.\nTavarataloetsivän työhön kuuluu paljon muutakin kuin varkaiden narauttaminen. Terras sanoo, että etsivän pitäisi pystyä estämään kaikki mahdollinen pahanteko, joka liittyy Stockmanniin. Kyseessä ei ole ainoastaan asiakkaiden tarkkailu, vaan myös heidän suojelunsa.\n– Isossa tavaratalossa on kaikenlaista vempulaa. On varasta, on itsensäpaljastajaa, on uhkailijaa, on uhittelijaa, on petosta. Hyvänä lisänä myös romanialaiset lompakkovarkaat. Kirjo on laaja.\nUrbaanilegendaa vai täyttä totta?\nMyymälävarkauksista liikkuu paljon tarinoita, joiden alkupiste ei ole enää kenenkään tiedossa. Klassikkotarinoihin kuuluu muun muassa kertomus romaninaisesta, joka kätkee hameensa alle kymmenien kilojen edestä saalista. Toisessa tarinassa eläkeläismies piilottaa hattunsa alle pakasteita, jotka saavat hänen aivonsa jäätymään.\n– Joissain tarinoissa voi olla jotain perää, vaikka ovatkin urbaanilegendoja. Tiedän, että esimerkiksi mikroaaltouuni on kannettu hameen alla ulos kaupasta.\nTerras kertoo, että suurin osa varkauksista on tylsiä tapauksia, joihin ei liity hohtoa: joku ottaa tavaran ja lähtee livohkaan. Hän mainitsee erikseen ammattimaiset rikosjengit, jotka valmistelevat varkautta jopa päiviä.\n– Tällaista toimintaa kyllä kunnioitan, vaikka se onkin rikollista. Kyllähän sitä täytyy arvostaa, kun joku tekee työnsä kunnolla, sillä tänä päivänä näkee hyvin tehtyä työtä todella harvoin.\nVarasjengi parkkeerasi eduskuntatalon eteen\nErityisesti Terran muistiin on jäänyt koomiseksi kääntynyt tapaus, jossa venäläinen jengi varasti Stockmannilta ison, kalliin lastin tavaraa. Tavarataloetsivät lähtivät seuraamaan jengiä, joka suuntasi kohti eduskuntataloa.\n– Tekijät olivat jättäneet autonsa sinne, koska luulivat, että se on joku kirjasto, missä on ilmainen parkkipaikka.\n– Mauri Pekkarinen tuli kiinnioton aikana ihmettelemään, mitä täällä tapahtuu. Työnnettiin Mauri sivuun ja otettiin roistot kiinni.\nErästä varasta seurattiin kuusi vuotta ilman näyttöä. Varas oli niin nopea, että tavarataloetsivät ehtivät aina paikalle liian myöhään. Kyseessä oli viimeisen päälle pukeutunut herrasmies, joka sonnustautui Stockmannilta varastamiinsa Armanin pukuihin.\nTerras kertoo, että jos varas onnistuu olemaan jäämättä kiinni pitkiä aikoja, häneen iskee kaikkivoipaisuuden tunne ja hän kuvittelee, että häntä ei edes voida saada kiinni.\n– Lopulta tyyppi punnitsi yhden greipin ja otti toisen punnitsematta. Tyyppi varasti kymppitonnin edestä tavaraa ja jäi kiinni 16 sentin arvoisen greipin takia.\n– Murha ei vanhene rikoksena koskaan, mutta meillä Stockmannilla myymälävarkaus ei vanhene koskaan. Me muistamme kyllä tapaukset vuosikymmentenkin takaa, eli varkaus ei kannata.\n"Älä poika puhu kellekään!" Autokoulun opettaja paljastaa uransa mieleenpainuvimmat hetket 20.5.2015\nBaarimikko paljastaa: Tällainen käytös erottaa suomalaisfanin ulkomaalaisista 13.5.2013\nSuomalaisapteekki laastarikohusta: "Tummia laastareita ei ole edes kysytty" Ilmat pihalle pusseista! Lue asiantuntijan pakastusniksit


Nauran auringolle: Melkoista rytinää / Quite a project\nOn ollut työntäyteinen ja iloisten uutisten Vappu. Tuntuu, että kaikki tapahtuu taas kertarytinällä. Olemme Suomeen tultuamme tavanneet jo paljon sukulaisia ja ystäviä, kuulleet monenlaisia iloisia ja surullisempiakin uutisia sieltä täältä. Olemme päässeet jo kiinni tähän elämään ja leppoisa fiilistely Barcelonassa on vain ihana muisto. Kaikki sanovat, että "Muuttolinnut ovat palanneet."\nEnsinnäkin aloitimme vihdoin työt Keltaisessa Tuvassamme. Päätimme raivata ensin puutarhaa, joka on totaalisen villiintynyt ja täynnä mätiä omenoita. Onneksi siellä täällä näkee myös perennoja, joita en ainakaan vielä tunnista, mutta kovasti jo vihreää pukkaa.\nTästä kaikki alkaa! Talo ja pihapiiri näyttävät jo nyt paljon paremmalta kuin viime käynnillä joulukuussa...\nLöysin puusta suloisen pikkulintujen mökin talon kanssa sävy sävyyn -sekin kaipaa remonttia!\nTyttären Tito -koira oli ihan innoissaan puutarhassa ja halusi heti "äijähommiin" mukaan.\nPärinä olikin vähän pelottavaa, joten se päättikin vain pomottaa...\nVanha muratti ja ränsistynyt ränni saivat kyytiä.\nEilen illalla avasimme oikein shampanjapullon -ja siihen oli hyvä syykin! Saimme nimittäin vihdoin tehtyä kaupat entisestä asunnostamme! Olemme alkaneet jo pakata ja siirtää osan tavaroistamme varastoon, osa menee vuokra-asuntoon. Koska aloitamme työt eri paikkakunnalla kuin projektitupamme on, päätimme elämää helpottaaksemme vuokrata asunnon kesäksi.\nViikonloput olisi tarkoitus asustella siellä keltaisessa Tipu -asuntoautossa Keltaisen tuvan pihassa! Hauska kesä romanttisten omenapuiden katveessa ja pihasaunan kupeessa tiedossa, grillaten ja auringossa lekotellen! (ei ajatella vielä purkamista, raappaamista, remonttijätteitä, maalaamista, sahanpurua jne...)\nViinilasit on jo pakattu, mutta se ei haitannut!\nKeskimmäisemme tuli poikakaverinsa kanssa auttamaan muuttotavaroiden kantamisessa.\nTalo ja puutarha näyttävät jo nyt paljon raikkaammilta!\nVeimme tänään talolta ensimmäisen jätekuorman pois -montakohan on vielä edessä?\nKauniita sinivuokkojakin löytyi jo pihamaalta.\nTunnisteet: chihuahua, fiilistelyä, juhla, keltainen tupa, kukkia\n1. toukokuuta 2013 klo 22.08\nMä kysyn sitten syksen tullen paljonko tuli auringossa lojuttua....\n1. toukokuuta 2013 klo 22.20\nOnnea talokauppojen johdosta! Kyllä sille jo kelpaakin kilistää laseja. ;) Voi että, tänään juuri näin paljon tuttuja ja samaa sanottiin miulle, että muuttolintu on tullut takaisin. :D Aika jännä. :)Tuo teidän koiruus on suloinen! :)\nSalattu puutarha teillä siellä. No, eiköhän kohta tiedä, mitä missäkin kasvaa. :)\n1. toukokuuta 2013 klo 22.35\nKovasti on töita tiedossa mutta varmasti paikasta tulee ihana :) Kiva seurata teidän edistystänne täällä ruudun toisella puolella.\n1. toukokuuta 2013 klo 22.41\nHeti vain hommiin :) Mukavia remonttiviikonloppuja ja onnea asuntokaupoista!\n1. toukokuuta 2013 klo 22.57\nMukavaa hommaa on, tulee puhdasta jälkeä ja jopa iloisia yllätyksiäkin.\n2. toukokuuta 2013 klo 0.01\nPoks ja paks, onnittelut ja ihanaa tulevaa kesää!\n2. toukokuuta 2013 klo 7.00\nMukavaa hommaa,kesä askareita piisaa.♥\n2. toukokuuta 2013 klo 7.57\nOnnea ! Ihanaa kesää täällä kotomaassa :) kiva nähdä, miten projektinne edistyy\n2. toukokuuta 2013 klo 8.27\nHyvältä näyttää ja kuulostaa ! Odotan innolla, että näen kun talon piha puhkeaa kukkaan ja näen miten talo alkaa loistamaan :)\n2. toukokuuta 2013 klo 9.05\nOnnea asuntokauppojen johdosta! Näyttääpä keltainen talo kivalta paikalta!\n2. toukokuuta 2013 klo 11.27\nOnnittelut kaupoista! Teillä on edessä mielenkiintoinen ja työntäyteinen kesä:)\n2. toukokuuta 2013 klo 13.52\nHienoa! Siinä se edistyy. Toivotaan lämmintä kesää, niin menee autossa elely mukavammin.\n2. toukokuuta 2013 klo 15.06\nJänniä päiviä teillä siellä keltaisella talollanne, kiva katsoa, mitä pihalta löytyykään. Kuinka kaunista siellä mahtaa ollakkaan.\nOnnea, kun saitte talonne myytyä. Nyt sitten vaan remppaa tekemään.\n2. toukokuuta 2013 klo 20.15


Viikkoraportti: Välieräpaikka tuli pitkän kaavan kautta, vastaan seuraavaksi vaarallinen Ketterä - KOOVEE\nViikkoraportti: Välieräpaikka tuli pitkän kaavan kautta, vastaan seuraavaksi vaarallinen Ketterä\nViime viikko oli KOOVEE:n kannalta hiukan kaksijakoinen. Kotona K-Vantaasta otettiin tyylikäs 5-2 voitto, mutta perjantaina Tikkurilassa olikin jo vaikeampaa. Vieraskaukalossa KOOVEE:n viimeistely ei ollut kohdillaan ja kun kotijoukkue puolestaan oli löytänyt tehonsa, kirjattiin isännille 6-1 voitto ja ratkaisu siirtyi jatkoerään.\nSuomen cupissa jatkoerä pelataan loppuun asti eli vaikka vantaalaiset onnistuivat ensiksi maalinteossa, niin ottelu ei suinkaan vielä ratkennut. Otto Mäkinen tasoittaa pelin ja sen jälkeen lisämaaleja ei enää nähdä, joten lopullista ratkaisua haetaan voittomaalilaukauksien kautta. Tarvitaan seitsemän paria, ennen kuin välieriin jatkava joukkue selviää. Illan sankareita Mäkisen lisäksi ovat ratkaisevan voittolaukuksen juoninut Janne Seppänen sekä loistavasti torjunut Kristian Tamminen. Tammisen videohaastattelukin löytyy KOOVEE:n Youtube-kanavalta https://youtu.be/3ue8NO3ieyw\nTällä viikolla välierissä vastaan luistelee Imatran Ketterä eli viime kauden Mestismestari. Ketterä pudotti puolivälierissä Peliitat, siinä parissa ratkaisu löytyi jatkoerässä. Ketterä on erittäin hyvä joukkue, jonka vahvuus on tehokkaassa hyökkäyspelaamisessa. KOOVEE:n heikoin osa-alue syksyn peleissä on ollut puolustusalueen puolustuspeli, joten nyt sitä on parannettava rutkasti, mikäli mielii edetä cupin finaaliin.\nOttelusarja alkaa Tampereelta keskiviikkona, kun klo 19 Haka 2:ssa putoaa aloituskiekko jäähän. Finaalipaikka ratkeaa perjantaina Imatralla ja samoin periaattein kuin puolivälierätkin:\nVälierät pelataan paras kahdesta -menetelmällä. Kahdessa ensimmäisessä ottelussa pelataan 60 min ilman jatkoaikaa tai voittomaalikilpailua. Ottelut voivat siis päättyä tasan. Voitosta saa kaksi pistettä, tasapelistä yhden. Mikäli voitot ovat tasan, tai molemmat ottelut päättyneet tasapeliin ja siten pisteet ovat 2-2, pelataan toisen osaottelun jälkeen 20 minuutin mittainen jatkoeräottelu. MIkäli jatkoerä on 20 minuutin jälkeen tasan, ratkaistaan otteluparin voittaja voittomaalikilpailulla.\nToisessa välieräparissa kohtaavat Hermes ja SaPKo. Hermes pudotti Jokipojat ja SaPKo puolestaan IPK:n. Suomen cupin finaali puolestaan pelataan 8.11. Hartwall-areenalla, Karjala turnauksen yhteydessä.\nLiput keskiviikon kotiotteluun kannattaa hankkia ennakkoon täältä: https://www.seat4.me/tapahtuma/koovee/koovee-kettera-2019-1\nTervetuloa kannustamaan KOOVEE Suomen cupin finaaliin!\nKuuntele valmentaja Juha Selinin mietteet maanantain aamujäiden jälkeen:


Havaiji 1-2 | Kirjasampo\nIhmiset: ruskeat, valkoiset, keltaiset, loivat Havaijin kiehtovan historian, sulautuivat saarten kultaiseksi kansaksi. Heistä kertoo James Michenerin maailmanmenestysromaani\nKun ”Tuulen viemää” ilmestyi, lukeva yleisö kaikkialla maailmassa tajusi saaneensa lähes ainutkertaisen lahjan: suuren romaani, jossa historian tapahtumat tulivat eläviksi voimakkaiden, kiehtovien henkilöhahmojen kautta. Yhtä suuri elämys on nyt edessä niillä, jotka tarttuvat James Michenerin loistavaan romaaniin.\nTuhatsata vuotta sitten eräs kuningas pakeni Tahitilta; hän purjehti seurueineen tuhansia maileja tuntematonta merta, kunnes taivaalle ilmestyi Pohjantähti. Silloin hän tiesi, että perimätieto puhui totta.\nHän nousi Havaijin autiolle rannalle mukanaan naisia, jotka synnyttäisivät lapsia, kookospähkinöitä, jotka juurtuisivat uuden maan multaan, syötäviä koiria. Hän toi mukanaan myös jumalansa. Ja naiset toivat kukkien siemeniä kotisaarelta.\nYhdeksän vuosisataa myöhemmin saarille purjehti uusia tulokkaita, jotka toivat mukanaan paljon muuta: uskonnon ja paheita, teollisuuden, lain ja sorron. He olivat hurjapäisiä amerikkalaisia valaanpyytäjiä ja ankaria lähetyssaarnaajia, ja heistä polveutuivat saarten ensimmäiset liikemiessuvut.\nNämä tuotattivat viljelmilleen kiinalaisia, japanilaisia, Filippiinien asukkaita. Uudet siirtolaiset raatoivat istutuksilla: kyvykkäimmät vaurastuivat ja oppivat maailmanviisautta pitemmälle ehtineiltä.\nNäistä eri rotujen ihmisistä, heidän työstään, hyveistään ja paheistaan syntyi nykypäivien Havaiji. James Michenerin kertomana sen tarina on loputtoman kiehtova. Romaanin maailmamenestys on siitä varmimpana todistuksena.\nristiriidat : kansallinen kulttuuri : länsimainen kulttuuri\nMonta, monta miljoonaa vuotta sitten, jolloin mantereet olivat jo muodostuneet ja maan pääpiirteet hahmottuneet, oli – ja on vieläkin – maapallolla eräs yhtenäinen alue, joka sai kaiken muun näyttämään mitättömältä. Se oli mahtava valtameri, mantereista suurimman itäpuolella levottomana temmeltävä, alati muuttuva ulapoiden ulappa, jota myöhemmin alettiin sanoa tyyneksi.\nOtavan kirjakerho: 1961, 10\nOtavan kirjakerho: 1961, 9


Haluaisitko kuoromme esiintymään?\nHaluatko laulajaksi kuoroomme?\nSulasolin Laulu- ja soittojuhlat 2017\nLappeenrannan Naislaulajat on perinteikäs, iloisesti esiintyvä joukko laulua rakastavia naisia. Monipuolisten konserttien lisäksi laulajamme ovat keränneet esiintymisvarmuutta yksityistilaisuuksista ja yleisötapahtumista. 2019 oli kuoromme 70-vuotisjuhlavuosi. Tervetuloa seuraamaan tapahtumiamme!\nKirjoitettu 30.11.2021 30.11.2021 julkaissut Lappeenrannan Naislaulajat\nJoulukonsertti ”Arkihuolesi kaikki heitä”\nLappeenrannan Naislaulajien perinteinen joulukonsertti järjestetään tänä vuonna sunnuntaina 19.12.2021 klo 17 Lappeen Marian kirkossa, osoitteessa Valtakatu 35, Lappeenranta. Huomioithan voimassa olevat koronasuositukset (esimerkiksi Lappeenrannan seurakunnan sivuilta) ja tulet konserttiin terveenä!\nLiput 10 €. Voit osallistua Facebookissa Naislaulajien soivan joulukalenterin luukkujen takaa ilmestyvien joululauluarvoitusten arvaamiseen ja voittaa 2 lippua joulukonserttiin.\nSyyskausi 2021 alkaa, liity joukkoomme!\nHei sinä laulutaitoinen nainen!\nLappeenrannan Naislaulajat on värikäs ja pirskahteleva naisjoukko. Viime vuonna kuoro juhli 70-vuotissynttäreitään. Kunnioitettavan korkeasta iästä huolimatta vauhti ei suinkaan ole hiipumassa, vaan koko ajan keksitään uutta.\nJos haluat liittyä mahtavan mukavaan joukkoomme, ota yhteyttä sähköpostitse\nHaemme yleensä uusia laulajia laulukauden alussa, mutta ota rohkeasti yhteyttä muulloinkin.\nLappeenrannan Naislaulajien sisällä toimii yhdessä ja erikseen eläkeläisnaisten erikoisiskuryhmä Isosiskot. Jos sinulla on jo kuorolaulukokemusta ja sopivasti myös elämänkokemusta, kysele tämän ryhmän toiminnasta lisää sähköpostilla.\nOhjelmistomme sisältää lauluja viihteellisestä musiikista aina hengelliseen ja perinteisestä naiskuorolaulannasta viime vuosina sävellettyihin naiskuoroteoksiin. Pystymme esiintymään koko kuoron voimin tai pienemmissä ryhmissä häissä, siunaus- ja muistotilaisuuksissa, syntymäpäivillä, ristiäisissä, yritysjuhlissa ja muissa tilaisuuksissa. Katso lisää tästä.


Amppelimansikka parvekkeella | Meillä kotonaBlogitKoti-TVTalohakuOsallistuSisustusTee itseRakenna & remontoiPuutarhaEtsiAiheetSuosituimmatHakuMainosAmppelimansikka parvekkeellaKasvimaa ja hyötykasvitjaajuttu:10SinullesuositeltuaKommentit(2)TekstiTeija HeinonenKuvatA-lehtien kuva-arkistoMainosMiten hoidan amppelimansikkaa lasitetulla parvekkeella? Amppelimansikan ja muidenkin kasvien kasvattaminen lasitetulla parvekkeella on kuin viljelyä pienoiskasvihuoneessa. Säännöllisen kastelun ja tarvittavan ravinnelisäyksen ohella on tärkeää huolehtia riittävästä tuuletuksesta, muuten lämpötila aurinkoisina kesäpäivinä nousee liian korkeaksi. Avoinna olevasta lasista saattaa parvekkeelle eksyä myös mehiläisiä ja muita pölyttäviä hyönteisiä, mikä on hyödyksi sadon muodostumiselle. Pölyttymistä voi ja kannattaa suljetussa tilassa auttaa täristämällä varovasti kukkavarsia, tai tupsuttelemalla esimerkiksi pumpulipuikolla kevyesti kukasta kukkaan.\nJuttu jatkuu mainoksen jälkeenAmppelimansikkalajikkeet ovat yleensä jatkuvasatoisia ja kasvattavat pitkiä rönsyjä. Rönsyillä on koristearvonsa, mutta ne heikentävät samalla sadon muodostumista. Ainakin osa rönsyistä kannattaa poistaa ja istuttaa niistä vaikkapa uusia taimia. Amppelimansikka talvehtii viileässä 0–3-asteisessa tilassa. Taimet voi myös istuttaa maahan hyvissä ajoin ennen talvea. Talvehtineet taimet istutetaan keväällä uuteen multaan. Lannoitusta tarvitaan vain niukalti. Tarkoitukseen sopivat esimerkiksi marjakasvien ravinteet.\nMiten poistan amppelimansikasta homeen?\nMiten amppelimansikka säilyy talven yli?\nLuotu 21.05.2013Päivitetty 13.05.2016Arvioi juttu: ★★★★★Näytä kommentit (2) / kommentoiSuosittelemme sinulle:Tutustu jutun aihekokonaisuuksiin:Kasvimaa ja hyötykasvitTeemaKasvimaa ja hyötykasvitSuosituimmat nytMainosKommentitKysy, tai kerro miten onnistuit!LähetäKommentit (2)Meilläkotona.fi:n toimitus25.07.2016Hei Hannele!\nKiitos kysymyksestäsi. Valitettavasti näiden tietojen pohjalta tähän on haastavaa vastata, sillä erilaisia kasvitauteja ja tuholaisia on valtavasti erilaisia. Voit kuitenkin lähettää kysymyksesi osoitteeseen viherpiha@a-lehdet.fi painokelpoisen kuvan kera, jolloin voimme mahdollisesti julkaista sen Viherpiha vastaa -palstalla lehdessä, mikäli kasvinsuojeluasiantuntija pystyy kertomaan millainen ongelma mahtaa olla kyseessä.\nhannele åström10.07.2016mikä ihmeen ötökkä joka tekee verkkoa lehtiin?ja sitten ruskistuu myöhemmin....


Beck: Kasvoton mies ***\nNelonen klo 22.00HARALD HAMRELL (2001)\nVuosituhannen vaihduttua alettiin taas tehdä kolmatta Beck-pakettia. Kirjoittaja oli yhä Börjlind, joka oli saanut parinkin läheltä: Cecilia (Cilla) Börjlind. Myös Sundvall ja Hamrell jatkoivat, ja uudeksi ohjaajanimeksi saatiin Daniel Lind Lagerlöf.\nKasvoton mies on hiukan perinteisempi poliisitarina kuin pari aiempaa: on murha ja "kuka sen teki" -tutkimus, kun liikemies Jörgen Beckman on tapettu koiraa ulkoiluttaessaan. Kasvotkin oli leikattu irti.\nBeck ( Peter Haber) ja Larsson ( Mikael Persbrandt) huomaavat Beckmanin naissankariksi, ja niin ollaan Börjlindien haluamissa ajankohtaisuuksissa eli kansankotia kuohuttaneissa kunniamurha-ajatuksissa, kun mukaan saadaan maahanmuuttajia – mustasukkainen Tahmed Ahmed ( Michalis Koutsogiannakis).


Max 2 kerrossänky patjoilla -vekenkaluste\nhttps://www.vekenkaluste.fi/max-2-kerrossanky-ja-patjat?___store=default 56299 Max 2 kerrossänky ja patjat https://www.vekenkaluste.fi/media/catalog/product/m/a/max_2_graphite_web_1.jpg 695.00 EUR InStock /Sängyt/Kerrossängyt /Lastenkalusteet/Lastensängyt/Kerrossängyt
Modernin tyylikäs ulkonäkö yhdistettynä laadukkaaseen viimeistelyyn kuvaavat erinomaisesti tätä Max-kerrossänkyä. Sänky on valmistettu laadukkaasta ja kestävästä mdf-levystä, joka on maalattu huolelliseti ja ammattitaidolla. Patjakoko tässä kerrossängyssä on 90 cm x 200 cm.

Max 2 kerrossänky ja patjat

Modernin tyylikäs ulkonäkö yhdistettynä laadukkaaseen viimeistelyyn kuvaavat erinomaisesti tätä Max-kerrossänkyä. Sänky on valmistettu laadukkaasta ja kestävästä mdf-levystä, joka on maalattu huolelliseti ja ammattitaidolla. Patjakoko tässä kerrossängyssä on 90 cm x 200 cm. Kerrossänky toimitetaan osina paketissa, ja paketin voit tilata edullisesti vaikka ihan kotiovellesi asti.

Mitat:

Pituus 205 cm

Leveys 95 cm

Korkeus 160 cm

Patjakoko ylä- ja alasängyssä 90 cm x 200 cm

7 cm paksut vaahtomuovipatjat tulevat kerrossängyn mukana

Tekniset tiedot:

Materiaalina maalattu mdf-levy

Painoraja ala- ja yläsängyssä 70 kg

Toimitus:

Toimitetaan osina paketissa. Pakattu 4 pakkaukseen, mukana kasauspohjeet.

 780.00 2015-10-15\nMax 2 kerrossänky ja patjat\nModernin tyylikäs ulkonäkö yhdistettynä laadukkaaseen viimeistelyyn kuvaavat erinomaisesti tätä Max-kerrossänkyä. Sänky on valmistettu laadukkaasta ja kestävästä mdf-levystä, joka on maalattu huolelliseti ja ammattitaidolla. Patjakoko tässä kerrossängyssä on 90 cm x 200 cm.\nModernin tyylikäs ulkonäkö yhdistettynä laadukkaaseen viimeistelyyn kuvaavat erinomaisesti tätä Max-kerrossänkyä. Sänky on valmistettu laadukkaasta ja kestävästä mdf-levystä, joka on maalattu huolelliseti ja ammattitaidolla. Patjakoko tässä kerrossängyssä on 90 cm x 200 cm. Kerrossänky toimitetaan osina paketissa, ja paketin voit tilata edullisesti vaikka ihan kotiovellesi asti.\nPatjakoko ylä- ja alasängyssä 90 cm x 200 cm\n7 cm paksut vaahtomuovipatjat tulevat kerrossängyn mukana\nMateriaalina maalattu mdf-levy\nPainoraja ala- ja yläsängyssä 70 kg\nToimitetaan osina paketissa. Pakattu 4 pakkaukseen, mukana kasauspohjeet.\nMax 2 kerrossängyn kasausohje (2.89 MB)\nArvostelet tuotteen: Max 2 kerrossänky ja patjat


Kevään odotus on pitkä – pääsiäiseen on kuusi viikkoa – Sään takaa\nKevään odotus on pitkä – pääsiäiseen on kuusi viikkoa\nKirjoittaja Juha Föhr Julkaistu 24.2.2012 26.2.2012\nKevätlaitumet siintävät jo mielessä päivän pidetessä? Kuva: Colin Gride/geograph\nLaskiaistiistai oli jo kolme päivää sitten, joten paastossa ollaan jo paksusti. Suuhunsa kannattaa jo sovitella talven eteen kevät-etuliitettä. Kevättalveen kun kuuluu monenlaista juuri sille ominaista. Aurinkoisina päivinä sen on viimeistään sisätiloissa ikkunan takaa huomannut, miten voimakasta auringonpaiste jo onkaan. Ja voimistuu vaan, kiihtyvällä vauhdilla. Iltapäivälämpötilat alkavat yhä enemmän erota aamuisista pakkasista. Aurinko lämmittää päivällä niin, että viimeistään maaliskuussa räystäät jo tippuvat ja sulamisvedet kerääntyvät lammikoiksi tienpinnoille. Illalla ja yöllä vastaavasti räystäiden jääpuikot pitenevät sulamisvesien jäätyessä. Teille tulee arvaamattomia liukkaita paikkoja.\nSäätilan muutokset näyttävät nyt olevan jotenkin ylevän hitaita eivätkä niin kovin suuria. Toisaalta kevättalvisuus näkyy jo. Pilvinen ja paikoin lumikuuroinen matalapaine väistyy Suomesta lähipäivinä – viikonlopun kuluesa – itään ja kaakkoon. Kylmempää ilmaa virtaa samalla luoteesta aina maan eteläosaan asti. Aamun ja iltapäivän lämpötilaero kasvaa samalla.\nLauantain päivälämpötila on ainoastaan Lounais-Suomessa nollan paikkeilla, muuten on pakkasta, maan keskivaiheilla 4…8, Etelä-Lapissa 6…10 ja Pohjois-Lapissa 10…15 astetta. Sunnuntaiaamuna maan etelä- ja keskiosassa on pakkasta 5…10, pohjoisessa 10…15 astetta. Sunnuntaina iltapäivällä on pakkasta lännessä 2…5, idässä ja pohjoisessa 5…10 astetta. Pientä kylmenemistä siis, ja paikallisesti kaikki riippuu pilvisyydestä: mitä selkeämpää, sitä kylmemmät aamut.\nMaanantain vastaisena yönä pakkanen kiristyy aiempaa selvemmin: maanantaiaamuna pakkasta on lännessä ja pohjoisessa 12…16, idässä kymmenisen astetta. Maanantain maissa sää on aurinkoisimmillaan ja päivälämpötila on lännessä -3…-6, idässä ja pohjoisessa -6…-10, Pohjois-Lapissa -10…-15 astetta. Tiistain vastainen yö ei lännessä ja pohjoisessa välttämättä ehdi olla enää yhtä kylmä, koska lännestä lähestyy lumipyry. Idässä sen sijaan tiistaiaamu on maanantaiaamua kylmempi. Tiistaina Suomessa pyryttää lunta, mutta vesisadekin lienee mahdollista etenkin läntisimmässä Suomessa. Länsirannikolla Turun ja Vaasan välillä lämpötila kohoaa tiistaina nollan paikkeille.\nKuvan linkki: http://www.geograph.org.uk/photo/2181250\n2 vastausta artikkeliin “Kevään odotus on pitkä – pääsiäiseen on kuusi viikkoa”\nMerja Pokki sanoo:\nOlet linguistiikan mestari! Eläväkielisiä blogejasi odotetaan aina innolla, olet monilahjakkuus.\njouko janhunen sanoo:\nTämä ei nyt liity varsinaiseen aiheeseen,mutta kysyn tämmöistä asiaa kun säätiedotus ilmoitaa lännessä(radio televisio)idässä sitä ja sitä säätä niin mihin akseliin kuuluu Helsinki Järvenp.Hyvinkää Lahti onko se nyt säätiedotuksessa itää vai länttä,mielestäni se on eteläkeskisuomi tai sinne suuntaa ?\nEdellinen Edellinen artikkeli: Sääkatsaus toiselle hiihtolomaviikolle\nSeuraava Seuraava artikkeli: Karkauspäivä ja Talvi-Matti


Mikko Korhonen golfaa Euroopan-kiertueen kisan kärjessä - Golf - Ilta-Sanomat\nMikko Korhonen golfaa Euroopan-kiertueen kisan kärjessä\nMikko Korhonen on ollut hyvässä vireessä Euroopan-kiertueella. (KUVA: PETER CZIBORRA / Reuters)\nJulkaistu: 8.6.2018 21:28\nTasaisuus on ollut suomalaispelaajan valttikortti.\nMikko Korhosenhttps://www.is.fi/haku/?query=mikko+korhosen tasaisuus nosti hänet kahden kierroksen jälkeen johtoon golfin miesten Euroopan-kiertueen kisassa Itävallassa. Korhonen on pelannut 36 reikää tuloksella yhdeksän alle parin.\nPerjantaina tuloksen –5 pelannut Korhonen on selviytynyt kahdelta ensimmäiseltä kierrokselta ilman yhtäkään bogia. Hän johtaa toista sijaa jakavia Englannin Steve Websteriähttps://www.is.fi/haku/?query=steve+websteria ja Etelä-Afrikan Justin Waltersia https://www.is.fi/haku/?query=justin+waltersiayhdellä lyönnillä.\n– Hyvä kierros. Pari kertaa jouduin venymään hyvään par-pelastukseen, neljä viimeistä reikää kolme alle parin pelannut Korhonen kertoi tiedotteessa.\nMuista suomalaisista myös Kalle Samoojahttps://www.is.fi/haku/?query=kalle+samooja ja Tapio Pulkkanen https://www.is.fi/haku/?query=tapio+pulkkanenjatkavat päätöskierroksille. Samooja jakaa 13. sijaa ja Pulkkanen 38. sijaa.\nKim Koivuhttps://www.is.fi/haku/?query=kim+koivu karsiutui viimeisiltä kierroksilta.


Tulossa syksyllä: Reserviupseeripäivä 2020 - Rul.fi\nEtusivu ⁄ Ajankohtaista ⁄ Uutiset ⁄ Tulossa syksyllä: Reserviupseeripäivä 2020\nLokakuussa järjestetään kolmas valtakunnallinen Reserviupseeripäivä!\nKahden viime vuoden tapaan Reserviupseeripäivässä lauantaina 3.10.2020 Katajanokan Kasinolla on SRA-aktiiveja esittelemässä sovellettua reserviläisammuntaa ja Kasinon pihapiiriin pystytetään Noptel-rata, jota osallistujat pääsevät testaamaan päivän aikana.\nSuomen Rauhanturvaajaliitto on paikalla vastaamassa kriisinhallinta- ja rauhanturvatehtäviin liittyviin kysymyksiin ja Reservin Mentorit saapuvat esittelemään mentortoimintaa. Lisäksi MPK on paikalla oman esittelypisteensä kera. Reserviupseeripäivä on mainio tilaisuus tutustua liiton toimintaan, saada omaa reserviupseeriuraa hyödyttävää tietoa, tutustua muihin reserviupseereihin ja verkostoitua sidosryhmien kanssa.\nIlmoittaudu tapahtumaan täällä ja haasta reserviupseerikaverikin mukaan!\nSuomen Reserviupseeriliitto seuraa vallitsevaa koronatilannetta ja järjestää tapahtuman vain, mikäli se on vallitsevissa olosuhteissa turvallisesti mahdollista.\n8 joulukuun, 2021\t Vuoden maanpuolustusteko -tunnustuspalkinto Stadin Sisseille\nSuomen Reserviupseeriliitto on myöntänyt vuoden 2021 maanpuolustusteko -tunnustuksen Stadin Sisseille esikuntatyöskentelyn koulutusohjelman kehittämisestä ja toteuttamisesta. Palkinto luovutettiin sisseille Mikkelissä liittovaltuuston


Varsinais-Suomen Lämpöpumppu Oy / Aurinkolämpö\nSantander Easy -rahoitus\n• Lainasumma 300 € - 3 000 €\n• Yli 3000 € hakemuksista ole yhteydessä liikkeeseen\n• Maksuaikaa jopa 5 vuotta\n• Ennakkohakemus ei sido sinua vielä tuotteen ostamiseen\nAurinkolämmityksessä auringon lämpöä käytetään muun muassa kotitalousveden lämmitykseen, huoneistojen lämmittämiseen ja jäähdyttämiseen ja uima-altaiden veden lämmitykseen.\nAurinkolämmitys vastasi yli 90 %:sta maailmassa käytetystä aurinkoenergiasta vuonna 2006.lähde? Aurinkolämmityksessä on aurinkokerääjä lämmön talteenottoon, neste lämmön siirtämiseen käyttökohteeseen ja varaaja lämmön käyttöä varten myöhemmin. Aurinkolämmityksessä energia käytetään suoraan lämpönä eikä muuteta sähköksi.\nAurinkolämpöteollisuuden etujärjestö ESTIFin mukaan aurinkolämmitys on uusiutuvaa energiaa, joka vähentää edullisesti suuria määriä hiilidioksidipäästöjä, lisää energiaomavaraisuutta, parantaa kaupunki-ilman laatua, luo paikallisia työpaikkoja, edistää paikallista taloutta, on hyvin tunnettua ja luotettavaa tekniikkaa ja välittömästi käytettävissä kaikkialla Euroopassa.\nSuomessa rakennusten lämmitys vei vuonna 2005 21 % Suomen energiakäytöstä. Lämmityksen kulutus kasvaa, mutta rakennuskannan kasvua hitaammin. ESTIFin mukaan Suomen vuosittainen aurinkolämmityspotentiaali on 9 810 GWth (keräyspinta-alaa 1,3m² lämpimään veteen ja 5m² tilan lämmittämiseen asukasta kohti). Suomen asettama tavoite on noin 163 000 m² aurinkolämmityksen keräysala (1995-2010) (alle prosentti potentiaalista), josta on asennettu 16 493 m² (2006) eli noin 10 %.\n- Käyttökustannukset alhaiset\n- Suomen sääoloissa tarvitaan myös muita lämmönlähteitä\n- Optimaalinen asennus saattaa olla hankalaa\nCopyright Varsinais-Suomen Lämpöpumppu Oy | Tietosuojaseloste | Palvelun toteutus: JPmedia


HP viimeistelee Opsware-yritysoston | Print&Media\n31.12.2007 14:24Uutiset » Ohjelmistot\nHP on ilmoittanut, että Opsware Inc. -yhtiön osto on saatu päätökseen. Opsware, HP:n uusi tytäryhtiö, on markkinajohtaja konesalien automaatiossa, joka on yksi nopeimmin kasvavista markkinasegmenteistä IT-alalla.\nSopimus yhdistää Opswaren automaatiotuotteet HP Software -yksikön liiketoiminnan ja IT-palveluiden hallinnan osaamiseen. Yritysosto vahvistaa HP:n Business Technology Optimization (BTO) -valikoimaa, joka keskittyy yritysten tietohallinnon ohjelmistoihin.\nBTO on ohjelmisto- ja palvelukategoria, jonka avulla tietohallintojohtajat optimoivat IT-investointeja ja niiden vaikutuksia liiketoiminnalle.\n– Opswaren oston myötä HP voi luoda entistä enemmän arvoa yritysten tietohallinnolle, joka luo seuraavan sukupolven data centereitä”, sanoo Thomas E. Hogan (kuvassa), HP:n Software-yksikön johtaja.\n– Alentamalla operatiivisia kustannuksia ja tehostamalla toimintaa IT:n automaation avulla tietohallintojohtajat voivat keskittyä strategisiin kasvuhankkeisiin, joista hyötyy yrityksen kilpailukyky.\nHP on lisäksi ilmoittanut, että Opswaren toimitusjohtaja Ben Horowitz siirtyy vetämään HP:n BTO-yksikköä ja raportoi Hoganille.


Niityt | Turku.fi\nTurun kaupungin viheralueista suuri osa on erilaisia niitty- ja peltoalueita, joita on kaupungin alueella noin 2 500 hehtaaria.\nNiityt ja pellot luovat maiseman avoimia tiloja, ja niitä hoidetaan eri tavoin sen mukaan, millaisesta alueesta on kyse. Esimerkiksi katujen, reittien ja käytävien pientareet hoidetaan pääosin niittämällä. Osaa niityistä hoidetaan viljelemällä, ja joidenkin alueiden hoidon päätavoite on puolestaan maiseman avoimena pitäminen ja vesakoitumisen estäminen. Keskeisimpiä niittyalueita niitetään tai murskataan 2–4 kertaa kasvukaudessa.\nArvoniittyjä on kaupungin alueella vähän. Niitä hoidetaan niittämällä ja keräämällä niittojäte pois, jotta alueen maaperä köyhtyisi ja ketomainen kasvillisuus lisääntyisi. Kaikki kaupungin viljelykelpoiset pellot pyritään säilyttämään viljelykäytössä. Niittyjä myös vuokrataan laidunalueiksi karjankasvattajille.\nNiittyjä hoidetaan hoitoluokituksen mukaan\nNiittyalueiden hoito perustuu siihen, millainen hoitoluokitus niillä on. Hoitoluokitus määräytyy alueen ominaisuuksien ja hoitotavoitteiden mukaisesti. Kartalla niityt on merkattu keltaisella, ja eri sävyt kertovat kunkin alueen hoitoluokan. Hoitoluokan voit tarkistaa taulukosta.\nLue lisää niityistä


Orwellin "1984" luokitellaan nyt ajankohtaiseksi realismiksi - Uusi MV-LehtiUusi MV-Lehti\nJulkaistu 16.01.2021 13:35, 4462 lukukertaa\nVuonna 1984 on siirretty fiktiokirjojen hyllyltä ajankohtaiskirjoihin. Kuva: The Babylon Bee\nEnglantilaisen kirjailijan George Orwellin vuonna 1949 julkaisema kuuluisa romaani ”Nineteen Eighty-Four” (suomeksi ”Vuonna 1984”) on varmasti kaikille tuttu ainakin jollain tasolla.\nKirjahan kuvaa totalitaarista yhteiskuntaa, jossa vallanpitäjät kontrolloivat kansalaisten elämää suorastaan piinallisen tarkoin, joka puolelle ulottuvan valvontakoneiston avulla. Kaikki uutiset ja muu tiedonvälitys ovat pelkkää vallanpitäjiä myötäilevää propagandaa, ja jopa historiaakin on ruvettu systemaattisesti väärentämään, jotta se palvelisi paremmin vallanpitäjien pyrkimyksiä.\nKirjan päähenkilö Winston Smith on Totuusministeriön virkamies, jonka tehtävänä on juuri historian uudelleenkirjoittaminen sellaiseksi kuin vallanpitäjät haluavat.\nPerinteisesti tämä Orwellin teos on luokiteltu kirjakaupoissa fiktioksi ja sijoitettu muun fiktiokirjallisuuden joukkoon. Nyt Amerikan Kirjakauppiaiden yhdistys (American Booksellers Association) on kuitenkin antanut uuden suosituksen, jonka mukaan Orwellin ”1984” tulee sijoittaa ajankohtaisia tapahtumia (Current Affairs) käsittelevän kirjallisuuden joukkoon. Myös teoksen kustantaja Houghton Mifflin Harcourt on kannattanut tätä muutosta.\nMuutosta perustellaan sillä, että vaikka kirjan tapahtumat olikin sijoitettu täysin kuvitteelliseen valtioon, Orwellilla näyttää olleen suorastaan profeetallinen kyky nähdä asioita ja ennakoida tulevaa yhteiskunnallista kehitystä.\nViiteartikkeli: The Babylon Bee\nYrjöperskeles: ei faktoja, ei puhetta, ei pelkoa\nValtioneuvosto pääministeri Sanna Marinin aamiaiskohusta: Aterioita toimitettu Kesärantaan yli 14 000 eurolla 01.06.21\nSukurutsaus terveysuhka Britanniassa: Yli puolet pakistanilaisista siirtolaisista naimisissa sukulaistensa kanssa 10.06.21


Jännittävän kaksipäiväisen Gloria LadyCupin 19. finaalin toisen päivän tunnelmia - Ladygolf.fi\nJännittävän kaksipäiväisen Gloria LadyCupin 19. finaalin toisen päivän tunnelmia\n22.7.2018, klo 21:01\nGloria LadyCupin finaali jatkui perjantain Länsi 2UP tilanteesta Foursome-pelillä lauantaina kello 10.00 alkaen Järvenrannassa Lakeside Golfissa.\nKenttä oli jälleen upeassa kunnossa ja tuomari oli mukana peliä ja ukkosen uhkaa seuraamassa. Viimeisten parien pelattua 9 reikää, pelissä pidettiin noin 15 minuutin tauko lähellä olevan ukkosen takia. Siirtyminen takaisin kentälle sujui hyvin ja peli pääsi jatkumaan. Aurinko ilmestyikin valaisemaan jännittävää peliä, mikä oli hyvin tasainen.\nPelipareilla oli kentällä mukavaa.\nPalkintopöytä odotti voittajaa. Voittajat saivat Balmuirin ihanan Kid Mohair huivin ja Glorian vuosikerran. Toiseksi tulleet saivat House of Elliottin upeat helmet ja Glorian 1/2-vuosikerran.\nPeliparien saapuessa maaliin tilanne oli kutkuttavan jännittävä, oliko mahdollisesti tulossa jatkoreiät?\nKun viimeisen lähdön Lännen joukkue voitti 18- reiän, tasoittaen heidän pelitilanteen tasaan, kilpailu päätyi ensimmäistä kertaa jatkoreille. Kapteenit nimesivät joukkueistaan kaksi pelaajaa tiukkaan ja hermoja koettelevaan jatkoreikätaistoon, joka pelattiin Foursome-reikäpelinä väylällä 18. Mariel Häkkinen ja Heidi Rintala Idän joukkueesta voittivat ensimmäisen jatkoreiän ja koko Gloria LadyCup finaali päättyi Idän upeaan voittoon! Paljon onnea koko joukkueelle!\nEnnen palkintojen jakoa kaikki ladyt halusivat kiittää Lakeside Golfin henkilökuntaa ja Johanna Mäkelää upeista järjestelyistä ja ystävällisestä palvelusta. Kapteenit Jetta Pilvi ja Jaana Björkman kiittivät joukkueitaan upeista suorituksista ja tasaisesta jännittävästä pelistä.\nKilpailunjohtaja Sari Lönn ojensi voittajajoukkueen kapteenille Jaanalle kiertopalkinnon.\nEnnen kotiin lähtöä otettiin vielä voittajakuvat!\nOnnea Idän joukkue!


susanna eveliina: refresh\nSitä taidetaan sanoa, että "when a woman changes her hair, she's about to change her life". Suuntasin eilen aamusalin jälkeen Nook Fiveen Punavuoreen vähän sekavin fiiliksin. Toisaalta, olin jo useamman kuukauden suunnitellut ja haaveillut vähän muuttaa pään väriä. Toisaalta, tuntuu että kupariset hiukset on jo melkein olennainen osa identiteettiä. Niissä oli sitä jotain, särmää. Ylipäätään, tuntuisi superisti vieraalta ajatukselta enää palata mihinkään perusblondiin tai bruneen. Ei sillä, että mulla olisi mitään näitä värejä vastaan, vaan nimenomaan etten usko että kykenisin kokemaan niitä itselleni luonteviksi.\nTosiaan, istahdin kampaamotuoliin neljäksi tunniksi, ja lopputulos oli juurikin kuvittelemani strawberry blonde. Projektin ensimmäinen osahan suoritettiin vuoden ensimmäisinä päivinä, mutta vuosien kotivärjäilyn takia tehtiin vain muutama vaalennuspesu ja tyven värjäys silloin, jotta saatiin hiusta aukeamaan, ja oltiin tottakai kampaajan kanssa yhtä mieltä siitä, että edetään hiusten kuntoa silmällä pitäen, eikä vain mahdollisimman nopeasti suunnilleen oikeaan lopputulokseen. Oltiin nytkin molemmat tosi tyytyväisiä siihen faktaan, että varsinkin Olaplexin avulla oma hius ei paljon ollenkaan tuntunut kärsivän, vaikka vaalennettiin kumminkin aika reippaasti.\nTyveen tällä kertaa vähän savuisempaa sävyä, ja ylipäätään sävy kylmeni huolella, mikä on ehkä nimenomaan se, mihin on ollut eniten totuttelemista.\nYksi huippupuoli vaaleammassa ja hippasen neutraalimmassa sävyssä on se, että uusi väri antaa uusia mahdollisuuksia meikkaamisen puolella. Kupari oli jo itsessään sen verran vahva väri, että vaikkakin se toimi myös kirkkaampien punien kanssa ihan hyvin, tuli helposti vähän meikkipelle fiilis jos meikkasi muutenkin enemmän. En ole itse oikein väriloisto tai kuvioihminen vaan nimenomaan ennemmin hillittyyn värien käyttöön painottuva (treenvaatteet on sitten asia erikseen) joten tää tasapainottaa sitäkin puolta. Oon tän päivän aikana kokeillut uuden värin kanssa jo kahta vahvempaa huulimeikkiä, ja koen tämän toimivan siinäkin mielessä entistä paremmin.\nKampaajan kanssa todettiin myös se pluspuoli tämäntyyppiseen väriratkaisuun, että tätä on itse suhteellisen helppo sävytellä siihen suuntaan miltä itsestä juuri sillä hetkellä tuntuu. Ostin tänään pinkin colormaskin, joten voin nyt itsekin sävyttää kevyesti vään pinkimpään jos siltä tuntuu, tai lämpöisempään pienellä kuparisella vivahteella.\nShokeerasin frendejä pienesti oljenkeltaisella välimuodolla, varsinkin kun vasta lauantaina varatusta kampaamoajasta en ollut ehtinyt kovin monelle sanoa, mutta onneksi lopputuloksen suhteen on palaute ollut suhteellisen positiivista. Vähän yllättynyttä kyllä, koska moni tietää mun rakkauden edellistäkin hiusväriä kohtaan. Muutaman osasin odottaakin pettyvän kuparin aikakauden päättymisestä, mutta hei, itelleen näitä valintoja tehdään, ja mä oon ollut kyllä tyytyväinen.


Viggo Mortensen otti amerikanitalialaisen punaniskan roolin: ”Jännitin niin, etten muistanut stressata” - Suomenkuvalehti.fi\nKahden miehen tie\nViggo Mortensen ja Mahershala Ali. © PATTI PERRET\nTositapahtumista ammentavalle Green Bookille on ennustettu parhaan elokuvan Oscar-ehdokkuutta. Se on draamakomedia ja kahden miehen kasvutarina. Pääosia näyttelevät Viggo Mortensen ja Moonlightista Oscar-palkittu Mahershala Ali.\nEletään vuotta 1962, jolloin rotusyrjintä oli Yhdysvalloissa käytäntö ja monissa osavaltioissa laeilla ylläpidettyä. Mikäli afroamerikkalainen halusi autoilla Yhdysvaltojen etelävaltioissa, mukana oli syytä olla eräs opas. ”Vihreä kirja” eli The Negro Motorist Green Book kertoi, mitkä ravintolat, motellit ja huoltoasemat palvelivat ”värillisiä”.\nKirjaa tarvittiin ”nöyryytysten välttämiseen ja jopa henkiinjäämiseen”, Mortensen kuvailee. Vanhemmat joutuivat tutkimaan sitä lastensa edessä.\nelokuvat, Kalle Kinnunen, rotuerottelu, Viggo Mortensen


XCD GT 137 + EA binding XCD GT 137 + EA binding - Treeline Outdoors\nEtusivu / Tuotteet / XCD GT 137 + EA binding\nXCD GT 137 + EA binding\nErityisesti lapsille ja nuorille tehty malli samoilla ominaisuuksilla kuin pidempi XCD. OAC:n XCD GT 137 on seuraava askel yhdestä kaikkien aikojen parhaasta tunturisuksesta, Karhun XCD:stä. Suksi on erinomainen hiihtää ylämäkeen ja alamäessä suksi on helppo viedä kantille vaelluskenkä jalassa. Erinomainen valinta yleiseksi retkisukseksi järville, metsiin tai tunturiin. Karvapohjasuksi, liukulumikenkä, retkisuksi tai millä nimellä suksea haluatkaan kutsua, tekee lasten retkeilystä metsässä mukavaa.\nUusi EA-yleisside on suunniteltu erityisesti hiihtoon vaihtelevissa maasto-olosuhteissa. Side on edeltäjäänsä huomattavasti vakaampi parannetun geometrian ansioista. Siteen kumijousi antaa miellyttävän hiihtotuntuman ja se säätyy muutamaa senttiä kookkaamille jalkineille kuin edeltäjä X-Trace. Myös siteen helppokäyttöisyys on nostettu uudelle tasolle. EA:ta säädät vaikka rukkaset kädessä kovassa pakkasessa: nosta vipua, säädä kantaa ja paina vipu alas. Lisäksi EA pakkautuu yli kaksi kertaa pienempään tilaan sukseen kiinnitettynä kuin X-Trace. Sukset toimitetaan siteiden pohjalevyt kiinnitettynä, kantaosa, kärkiremmi ja kärkipala erillisessä laatikossa. Niiden kiinnittäminen on helppoa ja kumpaakin sidettä kohti tarvitsee kiristää vain yksi ruuvi.\nPaino 1040 g per suksi ilman sidettä


Ryobilta sauvaohjattu akkuleikkuri - Uutiset - Koneviesti\nRyobilta sauvaohjattu akkuleikkuri\nRyobi laajentaa mallistoaan akkukäyttöisillä ajoleikkureilla. Kauden uutuus on sauvaohjattu.\nYhä tehokkaammat ja monipuolisemmat akkukäyttöiset puutarhatyökalut saapuvat myös kuluttajaluokkaan. Ryobin ZTR480ex on sauvaohjattu ajoleikkuri, jolla valmistajan mukaan voi leikata jopa 12 000 neliömetrin alueen.\n48-volttisen lyijyakun virran kerrotaan riittävän 2,5 tunnin työskentelyyn. Akun kapasiteetiksi ilmoitetaan 100 Ah.\nLeikkuri on suunniteltu erittäin ketteräksi, sillä laite on sauvaohjattu ja pystyy kääntymään paikallaan mihin tahansa suuntaan. Näin varmistetaan tarkka leikkausjälki myös ahtaissa paikoissa.\nTeräksisten kaksoisterien leikkuuleveys on 106 cm. Leikkuujäljen kerrotaan olevan erittäin tarkan. Kaksitoiminen leikkuri pystyy silppuamaan ruohon nurmikon lannoitteeksi sekä puhaltamaan sivulle silloin, kun nurmikko on leikattava nopeasti.\nLeikkurissa on valittavissa 12 eri leikkuukorkeutta. Säätöväli on 35–115 mm, joten leikkuri soveltuu useisiin eri leikkuukauden tilanteisiin. Takavetoisen leikkurin runko on valmistettu vahvistetusta teräksestä.\nUutuuden ominaisuuksiin kuuluu USB-pistoke esim. matkapuhelimen lataamista varten, led-ajovalot sekä mukiteline. Vakionopeuden säädin puolestaan helpottaa suurempien alojen parturointia. Leikkurille annetaan kolmen vuoden takuu.\nRyobin ZTR480ex on tulossa kevään aikana Koneviestin testattavaksi. Käyttökokemuksia on luvassa numerossa 11/2021, joka ilmestyy 11.8.\nRyobi ZTR480EXakkuruohonleikkurisauvaohjattu ruohonleikkuriRyobisauvaohjattu


Ihminen välissä: Silmänkääntäjä\nLuin Sarah Watersin kirjan Vieras kartanossa muistaakseni ollessani raskaana. En tiedä johtuiko se raskauden mullistamasta mielestä, mutta se kirja oli ihan karmiva. Todella hyvä, mutta minulle ihan liian pelottava. Luin sitä kauhusta kankeana yöt pitkät, kun halusin päästä siitä äkkiä eroon. Se kokemus opetti minulle, että a) kummitusjutut eivät ole minun juttujani ja b) Sarah Waters on mitä ilmeisimmin erittäin pätevä kirjailija.\nKuulin monta ylistystä tästä Silmänkääntäjästä, mutta olin käsityksessä, että tähän kirjaan perustuu elokuva The Illusionist, joka on myös käännetty Silmänkääntäjäksi, ja koska se elokuva jostain syystä jäi minulta kesken, en tiedä miksi, ajattelin, etten kyllä jaksa kahlata noin paksua kirjaakaan. Yhtenä päivänä töissä ei ollut lounaalla mitään lukemista, joten nappasin hyllystä Silmänkääntäjän. Ajattelin, että lukaisen vähän alkua ja jos ei lähde vetämään, vien takaisin hyllyyn.\nNo, en vienyt. Aika pian ilmeni, että Silmänkääntäjällä ja The Illusionistilla ei ole mitään tekemistä keskenään, tämä kirja ei kerro taikureista vaan tytöistä. Sue elää 1800-luvun Lontoossa taskuvarkaiden talossa. Eräänä päivänä taloon tulee sutki varas Gentlemanni, joka on punonut nokkelan juonen saadakseen erään kartanon tytön omaisuuden, mutta hän tarvitsee Suen apua. Kirjassa on viktoriaanisen Lontoon alamaailmaa, synkkiä kartanoita, salaisuuksia, juonia, mielisairaala ja vaikka mitä tajuttoman mahtavaa.\nTiesin, että odotettavissa on kunnon keikauksia ja yllätyksiä, mutta silti olin ihan pöllämystynyt, kun ensimmäisen kerran vedettiin matto jalkojen alta. Se tapahtui kirjassa vielä useammankin kerran. Olen ollut muutaman päivän flunssassa, jossa ei juuri muuta hyvää ole kuin se, että olen voinut ahmia tätä kirjaa oikein tuntitolkulla. Minusta tämä kirja kertoi varsin synkkää tarinaa naisena olemisesta. On jokseenkin vaikea käsittää nykypäivänä miten mahdotonta naisen elämä oli vielä pari sataa vuotta sitten Englannissa, ja miten mahdotonta se on varmasti vielä nytkin monissa paikoissa.\nErittäin hyvä kirja, oikein semmoinen ahmintajuonijötkäle, jossa oli riittävästi jännää, mutta ei yhtään kummitusta, which was nice.\nLähettänyt Siina klo 13.08\nRooibos 2. joulukuuta 2015 klo 20.47\nEi se johtunut raskaudestasi, että Vieras kartanossa oli pelottava. Minä en ollut raskaana kun luin sitä, ja vaikka aika nopeasti tajusin, että voin lukea sitä vain valoisalla (oli syksy, eli aika vähän lukuaikaa päivässä), olin silti ihan kauhusta kankea koko ajan. Kaiken huippu oli se, kun en uskaltanut aamuisin enää föönata tukkaa suihkun jälkeen kuivaksi, koska kun fööni hurisi, en kuullut, oliko asunnossa joku muukin kuin minä.... Että tuota. Kauhujutut eivät ole minunkaan heiniäni :D. Mutta Waters on kyllä hyvä.\nSiina 4. joulukuuta 2015 klo 12.39\nJotenkin helpottavaa etten ole yksinäni vellihousu :D\nLiina 4. joulukuuta 2015 klo 10.27\nMun täytyy selvästi lukea tämä pikimmiten. Etenkin siis siksi, että se on odottanut omassa hyllyssäni JO KYMMENEN VUOTTA.\nSiina 4. joulukuuta 2015 klo 12.37\nLienee jo aika!


Oka Morikawa on hääkuvauksen kärkikaartia\nValokuvaaja Oka Morikawa syttyy ilmeiden tarkkailemisesta ja kiteyttää kuvansa täyteen tarinaa.\nValokuvaajan kiehtova kasvutarina\nJos vanhemmat kohtaavat lentokoneessa, syntyy Yhdysvalloissa, päätyy erinäisten sattumusten myötä Japanin kautta Helsinkiin, juurtuu kivuliaasti Suomen kallioperään ja oppii työn tekemisen arkkitehti-isän luotsaamassa perheyrityksessä jo lapsena, kasvaa teräväsilmäiseksi tarkkailijaksi.\nHääkuvaaja Oka Morikawa kiteyttää yhteen kuvaan sykähdyttäviä tunteita\nKansainvälisen uran tavoitteekseen asettanut valokuvaaja Oka Morikawa nousi muutamassa vuodessa suomalaisten hääkuvaajien kärkikaartiin. Menestys avasi ovia kuvaamaan toinen toistaan eksklusiivisem pia häitä niin Suomessa kuin ulkomaillakin.\nMorikawa on työskennellyt New Yorkin parhaiden kuvaajien rinnalla, kuvannut miljoonahäitä ja nähnyt, minkälainen bisnes häiden ympärille Yhdysvalloissa kytkeytyy. Valokuvauksen lumo ei kuitenkaan ole ollut avautuvi ssa ovissa vaan juuri oikeaan aikaan räpsähtävässä sulkimessa - häiden koosta tai budjetista riippumatta.\n– Valokuvan magia on siinä, että yksittäisessä kuvassa voi kiteytyä valtavasti asioita. Otos voi kulkea suvun mukana satoja vuosia ja kantaa mukanaan oleellista tietoa perheen tarinasta, Morikawa sanoo.\nTunne edellä - dokumentaarinen hääkuvaus\nDokumentaariseen hää- ja henkilökuvaukseen erikoistuneen kuvaajan vahvuus on ennen kaikkea aitojen tunteiden ja yksityiskohtien vangitsemisessa. Tyyliään hän luonnehtii klassiseksi ja ajattomaksi.\n– Pyrin aina kuvaamaan pelkästään merkityksellisiä kuvia. Yksittäinen otos, joka vangitsee hetken tunnelman käsin kosketeltavasti, on kiistatta arvokkaampi kuin valtava määrä tavanomaisia kuvia samasta tilanteesta, Morikawa sanoo.\n– Olen loputtoman kiinnostunut ilmeiden nyansseista ja rakennan kuvauksen aina niiden varaan. Pidän erityisesti mustavalkokuvista, koska niissä tunne ja yksityiskohdat saavat ansaitusti pääroolin .\nOka Morikawa kuvaa häät hienovaraisen taitavasti\nOka Morikawalle on kunnia-asia toimia juhlan ja juhlijoiden ehdoilla.\n– Häiden avaintapahtumat on saatava talteen, mutta mikään kuva ei ole ottamisen arvoinen, jos valokuvaaja pilaa samalla hääparin vanhemmilta ainutlaatuisen hetken. Kaikkiin tilanteisiin ei myöskään voi eikä kannata mennä, Morikawa sanoo.\n– Hääparin ja vieraiden täytyy pystyä luottamaan kuvaajan tilannetajuun, ja juhlissa tulee voida keskittyä hääparin rakkauden juhlimiseen. Parhaat muistot syntyvät aidoista juhlista ja parhaat kuvat aitojen hetkien taltioimisesta.\nHääsuunnittelija Pertti Huhtilainen on Oka Morikawalle mieleinen työpari. – Kun tapahtuman puitteet on suunniteltu tarkoin, valokuvaaminen on erityisen nautinnollista, Morikawa sanoo.\nLue Häät.fistä juttu Pertti Huhtilaisesta.\nValokuvaaja Oka Morikawa\nARTIKKELI ON MAINOSSISÄLTÖÄ, yhteistyössä OKAMORIKAWA.COM


Junioreiden EM-kilpailuille uudet päivämäärät syksylle - Suomen Keilailuliitto\nJunioreiden EM-kilpailuille uudet päivämäärät syksylle\nEtusivu/Nuoret, Yleinen/Junioreiden EM-kilpailuille uudet päivämäärät syksylle\nHenri Havusela2021-03-26T10:39:35+02:0026 maaliskuun, 2021|Nuoret, Yleinen|\nHollannin Tilburgissa järjestettävät junioreiden EM-kilpailut pyritään järjestämään syyskuussa 9.-19.9.2021, tiedottaa Euroopan keilailuliitto ETBF.\nJunioreiden EM-kilpailut oli tarkoitus keilata nyt pääsiäisen aikaan, mutta ajankohtaa siirrettiin koronaviruksen takia. Uudet päivämäärät on lyöty lukkoon, minkä lisäksi ETBF tiedottaa, että keväällä ikänsä puolesta edustuskelpoiset juniorit saavat osallistua EM-kilpailuihin myös syyskuussa.\nOn hyvä muistaa, että tilannetta joudutaan tarkkailemaan kaikkien arvokilpailuiden osalta, mutta positiivista on se, että junioreiden EM-kilpailuille löytyi tässä vaiheessa sopiva ajankohta kilpailuiden järjestämiselle.\nJunioreiden EM-kilpailuiden kotisivut


/ Ajankohtaista / Blogit / Uusi kulma / Saatavuusharkintaa turha demonisoida\nTytti Tuppurainen lägg till kommentar\nKiitos asiallisesta kommentista lakialoitteeseen! Työvoiman saatavuusharkinnan poisto ei mullistaisi Suomen työmarkkinoita. Sitä ei tietenkään perustella erityisasiantuntemuksen saamisella. Sille on omat säädöksensä. Kyseessä olisi tavallisia töitä tekevistä tavallisista ihmisistä. Saatavuusharkinnan poisto nostaisi Suomen työllisyysastetta ja loisi lisää kulutuskysyntää. Täällä asuvien työllistyminen on tietysti aina ensisijaista, mutta on kuitenkin tunnustettava realiteetit. Suomalaiset ikääntyvät. Etenkin matalapalkka-aloilta työttömäksi jääneissä on paljon heitä, joita ei saada eikä voi vaatiakaan rientämään kasvukeskusten avoimiin työpaikkoihin. Valintaa ei tehdä täällä asuvien tai tänne tulevien välillä, vaan työtä joko syntyy tai sitten ei. Ruotsi esitetään varoittavana esimerkkinä saatavuusharkinnan poistamisesta. Väitetään, että palkkoja on poljettu ja tulijoita on käytetty hyväksi. Yksilötasolla on varmasti ollut ongelmia. Kuitenkin Ruotsin palkkataso on jatkanut tasaista kasvua. Myös Suomen mallilla on varjopuolensa: tietylle työnantajalle luvan saanut ei voi helposti hakea muita töitä, jolloin neuvotteluasema on hatara. On hyvä katsoa nykyisiä EU:n työmarkkinoita. Esimerkiksi Bulgariassa keskipalkka on noin seitsemäsosa Suomen tasosta, mutta Suomeen tulijoita ei ole tungokseksi asti. Bulgarialaisten vaikutus Suomen palkkatasoon on olematon, alalla kuin alalla. Virolaisten palkka on kolmasosa meikäläisestä ja tulijoita on jo monella alalla. Mitä tästä voi oppia? Etäisyys – maantieteellinen ja kulttuurinen – vaikuttaa, eivät vain palkkaerot. Vuonna 2016 saatavuusharkinnalla torjuttiin reilu tuhat tulijaa. Kyseessä on promilleluokan muutos koko työvoiman määrään suhteutettuna. Työelämän pelisääntöihin vaikuttavat muut asiat kuin työvoiman saatavuusharkinta. Työsuojeluun osoitettavat riittävät voimavarat, työehtosopimusten yleissitovuus ja ammattiliittojen kanneoikeus takaisivat nykyistä tasaisemman pelikentän.\nTomi Peltonen lägg till kommentar\nTarkentaisin nyt tuota rajausta, kun se on vieläkin hieman väärin. Eli saatavuusharkinta tosiaan koskee myös asiantuntijoita, mutta ei erityisasiantuntijoita ja tiettyjä muita tehtäviä, jotka on listattu Maahanmuuttoviraston verkkosivuilla. Lista tehtävistä, joihin saatavuusharkintaa ei sovelleta, löytyy täältä: http://www.migri.fi/tyoskentely_suomessa/tyontekijat_ja_tyonteko Saatavuusharkinnan poistamisella saadaan Suomeen työtä tekeviä henkilöitä, jotka voivat tulla paikkaamaan maamme kärsimää kestävyysvajetta kantaväestön vanhentuessa ja huoltosuhteen heikentyessä. Tutkimustulokset eivät myöskään tue yleistä pelkoa siitä, että työperäisen maahanmuuton kasvattaminen lisäisi työttömyyttä ja, kuten Tytti jo aiemmin kirjoitti, myös tuolla esimerkkinä käytetyssä Ruotsissa palkkojen kehitys on positiivista ja liittojen neuvottelemat korotukset ovat toistuvasti Suomea korkeammalla tasolla. Tämä ei toki tarkoita sitä, etteikö mallissa olisi riskejä. Työperäisessä maahanmuutossa on keskusteltava mielestäni ensisijaisesti nyt siitä, miten liitot saisivat paremmin tietoonsa saapuvan työvoiman työehdot, jottei työperäistä maahanmuuttoa käytetä työehtojen polkemiseen. Saatavuusharkinnan poistaminen ei sitä automaattisesti tarkoita, mutta vaatii liitoilta aktiivista otetta työehtojen valvontaan myös saapuvien työntekijöiden kohdalla.\nLasse Matilainen lägg till kommentar\nTytti Tuppuraisen ja Tomi Peltosen luottamus sellaisiin työelämän turvaverkkoihin, kuin Aluehallintovirastojen vastuulla oleviin työsuojelutarkastuksiin ja valvontaan, ei perustu reaalimaailmaan. AVI ehtii tutkia saamistaan ilmoituksista ehkä puolet ja jättää jopa vakavia työsuojelurikoksia selvittämättä tai korkeintaan "opastaa" työnantajaa. Myös työehtosopimusten yleissitovuus näyttää olevan kiistanalainen asia, koska työtuomioistuin saattaa tempaista työntekijöiltä maton alta vetämällä vessasta alas työehtosopimusneuvotteluissa sovitun yleisessitovuuden. Siihen ei voi luottaa. Tuppuraisen ja Peltosen optimismi lisääntyvistä valvontaresursseista ei perustu mihinkään faktaan, eikä varsinkaan realismiin (myös SDP:n) menneen ja varsinkaan tämän päivän politiikan suhteen. Olen toisaalta tyytyväinen Tuppuraisen sekä nyt myös Anna Kontulan ulostuloihin, koska nyt oikeissa töissä työskentelevät ihmiset saavat ajoissa tietoa "työväen puolueiden" edustajien realiteettien tajusta ja arvomaailmoista ennen seuraavia eduskuntavaaleja.


Voit käyttää esityksessä taulukoiden tyyliä, reunoja tai värejä tai muuttaa niitä Voit esimerkiksi ottaa käyttöön taulukkotyylin (tai pikatyyliä) tai poistaa sen käytöstä, poistaa solusta, riviltä tai sarakkeesta viivat, muuttaa taulukon reunaa tai muuttaa taulukon taustaväriä.\nTaulukkotyyli (tai pikatyyli) on yhdistelmä erilaisia muotoiluvaihtoehtoja, esimerkiksi väriyhdistelmiä, jotka on johdettu esityksen teeman värit. Jokaisessa lisäämässäsi taulukossa käytetään automaattisesti taulukkotyyliä.\nHuomautus: Taulukon tekstin ulkoasun muuttaminen valitsemalla Aloitus >fontin, tai valitse taulukko ja valitse sitten Taulukkotyökalut / suunnitella -välilehti ja valitse sitten haluamasi WordArt-tyylit.\nJos haluat lisää väri-asetukset, valitsemalla Lisää reunavärejäja valitse sitten haluamasi väri Vakio -välilehdestä tai sekoita oma väri Mukautetut -välilehdessä väri ja Vakio -välilehdestä värit eivät päivity, jos olet Voit muuttaa asiakirjan teemamyöhemmin.\nJos haluat käyttää vaiheessa 2 määrittämääsi väriä, paksuutta tai tyyliä koko taulukossa, tee jompikumpi seuraavista toimista:\nValitse Taulukkotyökalut >Rakenne > taulukkotyylit > Reunatja valitse sitten reuna-asetus, jota haluat muuttaa.\nVihje: Voit poistaa taulukkosolujen väliset reunat Pyyhekumi . Valitse rakenne > Taulukkotyökalut, valitse Piirrä reunat -ryhmässä Pyyhekumitai paina ja pidä painettuna samalla, kun osoitin on kynä vaihto ja valitse sitten reunat, jonka haluat poistaa.\nVoit lisätä taustavärin koko taulukkoon tai muuttaa taulukon taustaväriä. Taustaväri näkyy taulukon solussa käytetyn täyttövärin alla.\nValitse Taulukkotyökalut> rakenneja valitse sitten Taulukkotyylit -ryhmässä Sävytys-kohdan vieressä olevaa nuolta ja osoita sitten Taulukon tausta.\nValitse haluamasi väri tai Ei täyttöä, jos et halua käyttää väriä.\nJos haluat käyttää väriä, joka ei näy Teeman värit -luettelossa, valitse Lisää täyttövärejä ja valitse sitten haluamasi väri Vakio-välilehdessä tai luo oma värisi Mukautettu-välilehdessä. Mukautettuja värejä ja Vakio-välilehden värejä ei päivitetä, jos muutat tiedoston teema myöhemmin.\nTaulukkotyyli (tai pikatyyli) on yhdistelmä erilaisia muotoiluvaihtoehtoja, esimerkiksi väriyhdistelmiä, jotka on johdettu esityksen teeman värit. Jokaisessa lisäämässäsi taulukossa on käytössä automaattisesti taulukkotyyli. Taulukkotyylien pikkukuvat näkyvät Pikatyylit-valikoimassa Taulukkotyylit-ryhmässä. Kun siirrät osoittimen pikatyylin pikkukuvan päälle, näet, miten pikatyyli vaikuttaa taulukkoon.\nTaulukon tyylit pikkukuvat\nNapsauta taulukkoa, johon haluat käyttää uutta tai erilaista taulukkotyyliä.\nKun siirrät osoittimen pikatyylin pikkukuvan päälle, näet, miten pikatyyli vaikuttaa taulukkoon.\nTaulukon tekstit eivät näy Jäsennys-välilehdessä (ohjelmaikkunan vasemmanpuoleisessa ruudussa Normaali-näkymässä). Ainoastaan tekstin paikkamerkit näkyvät Jäsennys-välilehdessä.\nJos haluat muuttaa taulukon solujen tai koko taulukon tekstin ulkoasua, valitse haluamasi vaihtoehdot Aloitus-välilehden Fontti-ryhmästä tai Taulukkotyökalujen Rakenne-välilehden WordArt-tyylit-ryhmästä.\nValitse Taulukkotyökalujen Rakenne-välilehden Piirrä reunat -ryhmästä Pyyhekumi tai paina ja pidä VAIHTONÄPPÄINTÄ painettuna, kun Piirtotyökalu on aktiivinen.\nValitse taulukon solut, joihin haluat lisätä reunan tai joiden reunaa haluat muuttaa.\nTee Taulukkotyökalujen Rakenne-välilehden Piirrä reunat -ryhmässä jokin tai useita seuraavista toimista:\nJos haluat vaihtaa reunan väriä, napsauta kohdan Kynän väri vieressä olevaa nuolta ja valitse haluamasi väri.\nJos haluat valita värin, jota ei ole teeman värit, valitse Lisää reunan värejä ja valitse haluamasi väri Standardi-välilehdestä tai sekoita oma väri Mukautetut-välilehdessä. Mukautettuja värejä ja Standardi-välilehden värejä ei päivitetä, jos muutat myöhemmin asiakirjan teema.\nJos haluat vaihtaa reunan paksuutta, napsauta kohdan Kynän paksuus vieressä olevaa nuolta ja valitse haluamasi viivan paksuus.\nJos haluat vaihtaa reunaviivan tyyliä, napsauta kohdan Kynätyyli vieressä olevaa nuolta ja valitse haluamasi viivan tyyli.\nValitse Taulukkotyökalujen Rakenne-välilehden Taulukkotyylit-ryhmästä Reunat ja valitse reuna-asetus, jota haluat muuttaa.\nNapsauta Taulukkotyökalujen Rakenne-välilehden Taulukkotyylit-ryhmän kohdan Sävytys vieressä olevaa nuolta ja osoita sitten kohtaa Taulukon tausta.\nNapsauta taulukkoa, johon haluat käyttää erilaista taulukkotyyliä.\nVihje: Jos haluat määrittää taulukkotyylin oletustyyliksi kaikille uusille taulukoille, napsauta taulukkotyyliä hiiren kakkospainikkeella ja valitse pikavalikosta Määritä oletukseksi.\nVoit käyttää taulukkotyyliä taulukon tietyissä osissa valitsemalla haluamasi vaihtoehdot Pikatyyliasetukset-ryhmästä.\nValitse taulukko, jonka taulukkotyyliasetuksia haluat muuttaa.\nTee Taulukkotyökalujen Rakenne-välilehden Pikatyyliasetukset-ryhmässä jokin tai useita seuraavista toimista:\nValitse Otsikkorivi-valintaruutu, jos haluat korostaa taulun ensimmäistä riviä.\nValitse Summarivi-valintaruutu, jos haluat korostaa taulukon viimeistä riviä.\nValitse Vuoroväriset rivit -valintaruutu, jos haluat, että joka toinen rivi on erivärinen.\nValitse Ensimmäiseen sarakkeeseen -valintaruutu, jos haluat korostaa taulun ensimmäistä saraketta.\nValitse Viimeiseen sarakkeeseen -valintaruutu, jos haluat korostaa taulun viimeistä saraketta.\nValitse Vuoroväriset sarakkeet -valintaruutu, jos haluat, että joka toinen sarake on erivärinen.\nValitse Taulukkotyökalut-kohdan Rakenne-välilehden Taulukkotyylit-ryhmässä Reunat ja valitse reuna-asetus, jota haluat muuttaa.\nTäyttö on solun sisusta. Kun lisäät tai muutat taulukon solun täyttöväriä, voit lisätä täyttöön myös materiaalikuvion, kuvan tai liukuvärjäyksen. Liukuvärjäyksellä tarkoitetaan värien ja värisävyjen asteittaista etenemistä yleensä väristä toiseen tai saman värin sävystä toiseen.\nValitse taulukon solu, johon haluat lisätä täytön.\nNapsauta Taulukkotyökalujen Rakenne-välilehden Taulukkotyylit-ryhmän kohdan Sävytys vieressä olevaa nuolta ja tee jokin seuraavista toimista:\nJos haluat lisätä liukuvärjäystäytön tai muuttaa sitä, osoita kohtaa Liukuvärjäys ja valitse sitten haluamasi värivariaatio.\nTaulukon taustavärin lisääminen tai vaihtaminen\nTaulukon solun tehosteen lisääminen tai muuttaminen\nHuomautus: Varjostus- ja Heijastus-tehosteita voi käyttää vain koko taulukossa, ei yksittäisissä taulukon soluissa.\nJos haluat käyttää tehostetta tietyissä taulukon soluissa, valitse haluamasi solut.\nJos haluat käyttää tehostetta taulukon kaikissa soluissa, napsauta taulukon solua hiiren kakkospainikkeella ja valitse pikavalikosta Valitse taulukko.\nValitse Taulukkotyökalujen Rakenne-välilehden Taulukkotyylit-ryhmästä Tehosteet.\nJos haluat lisätä viiston reunan tai muuttaa sitä, osoita kohtaa Solu, viisto ja valitse sitten haluamasi viiste.\nValitse taulukko, johon haluat lisätä tehosteen.\nValitse Taulukkotyökalujen Rakenne-välilehden Taulukkotyylit-ryhmästä Tehosteet ja tee jompikumpi seuraavista toimista:\nVoit mukauttaa varjostusta valitsemalla Varjostusasetukset. Valitse sitten haluamasi vaihtoehdot.\nJos haluat lisätä heijastuksen tai muuttaa sitä, osoita kohtaa Heijastus ja valitse sitten haluamasi variaatio.\nJos haluat valita koko taulukon, napsauta solua hiiren kakkospainikkeella ja valitse pikavalikosta Valitse taulukko.\nJos haluat valita vain osan taulukosta, valitse ne solut, joista haluat poistaa täytön.\nValitse Taulukkotyökalujen Rakenne-välilehden Taulukkotyylit-ryhmästä Sävytys ja tee jokin seuraavista toimista:\nJos haluat poistaa täyttövärin, kuvan tai materiaalikuvion, valitse Ei täyttöä.\nJos haluat poistaa liukuväritäytön, osoita kohtaa Liukuvärjäys ja valitse Ei liukuväriä.\nJos haluat poistaa taulukon taustatäytön, osoita kohtaa Taulukon tausta ja valitse Ei täyttöä.\nJos haluat poistaa taulukon solusta tai taulukosta viiston reunan, osoita kohtaa Solu, viisto ja valitse sitten Ei-viisto.\nJos haluat poistaa taulukosta varjostuksen, osoita kohtaa Varjostus ja valitse sitten Ei varjostusta.\nJos haluat poistaa taulukosta heijastuksen, osoita kohtaa Heijastus ja valitse sitten Ei heijastusta.\nVihje: Jos haluat muuttaa taulukon solujen tai koko taulukon tekstin ulkoasua, valitse haluamasi vaihtoehdot Taulukkotyökalujen Rakenne- tai WordArt-tyylit-ryhmästä tai Aloitus-välilehden Fontti-ryhmästä.\nVoit lisätä sävytyksen tyylit käyttämällä taulukon tyyliasetukset Taulukkotyökalut / suunnitella valintanauhan.\nValitse Taulukkotyökalut > rakenne -työkalurivi ja avaa värien Solua sävytyksen -valikko.


Koulujen avaaminen ei pelasta koronan kiristämiä ongelmaperheitä\nLastenpsykiatri: Koulujen avaaminen ei pelasta koronan kiristämiä ongelmaperheitä – ”Kukaan ei tiedä, miten isosta ongelmasta on kyse”\nKotihälytystehtävät ovat lisääntyneet, ja viime aikoina on uutisoitu kolmesta vakavasta lapseen kohdistuneesta epäillystä väkivaltarikoksesta.\nLastenpsykiatrian professori sanoo, että koulujen avaaminen ei ole ratkaisu vaikeuksissa olevien perheiden ongelmiin. Kuvituskuva. Inka Soveri\n12.05.2020 klo 8:05\nSuomessa on uutisoitu parin viikon sisällä kolmesta vakavasta lapseen kohdistuneesta epäillystä väkivaltarikoksesta.\nÄidin epäillään surmanneen 2-vuotiaan lapsensa Vantaan Kaivokselassa huhtikuun lopulla. Poliisi tutkii myös alle vuoden ikäisen lapsen epäiltyä pahoinpitelyä ja heitteillepanoa Itä-Helsingissä. Maanantaina uutisoitiin, että poliisi epäilee neljän kuukauden ikäisen tyttövauvan joutuneen henkirikoksen uhriksi Oripäässä.\nPoliisi on lisäksi yleisellä tasolla kertonut kotihälytysten määrän kasvaneen koronavirukseen liittyvien rajoitustoimien aikana.\nLastenpsykiatrian professori Andre Sourander, onko korona-ajalla yhteys kotona tapahtuvan väkivallan lisääntymiseen?\n– Kyllä varmasti voi olla. Ihmiset elävät ulkopuolelta rajoitetussa tilanteessa. Silloin ihmissuhteet voivat vaikeutua, ja myös mielenterveys voi horjua etenkin niillä, joilla on muutenkin riski siihen.\nSourander sanoo, että äärimmäiset teot ovat yleensä yhteydessä vakaviin päihde- ja mielenterveysongelmiin. Niillä, joilla on ollut elämässä vaikeuksia jo ennestään, voi olla korona-aikana entistä vaikeampaa. Sourander uskoo, että esiin tulevat tapaukset ovat jäävuoren huippu.\n– Kukaan ei varmasti edes tiedä, miten isosta ongelmasta lopulta on kyse, koska tämä on ainutlaatuinen tilanne.\nPerheisiin saatava yhteys\nOngelmia voivat perheissä aiheuttaa esimerkiksi ihmissuhteiden ongelmien kärjistyminen, kun kotona ollaan enemmän, alkoholin nauttimisen siirtyminen kotioloihin ja koronatilanteen aiheuttamat taloudelliset vaikeudet. Pahinta on monien eri ongelmien kasautuminen.\n– Myös ulkopuolinen väliintulo voi olla näinä aikoina haastavampaa.\nSourander sanoo, että koulujen avaaminen kahdeksi viikoksi ei ole mikään ratkaisu perheiden ongelmiin. Hän ei usko, että opettajat pystyvät kahdessa viikossa havaitsemaan perheiden ongelmia saati puuttumaan niihin.\n– Rajoitteiden purkaminen ei ole tässä asiassa riittävä toimenpide. Tämän yksittäisen toimenpiteen vaikutus on nähty ylisuurena.\nSouranderin mielestä koronakriisissä tarvittaisiin lasten ja perheiden mielenterveys- ja lastensuojelustrategia, jossa laadittaisiin toimintaohjeet siitä, miten perheitä autetaan uudessa tilanteessa. Se pitäisi sisällään kouluissa, lastensuojelupuolella ja mielenterveyspuolella tehtävät toimet.\nSourander sanoo, että kaikkein tärkeintä olisi panostaa ennalta-ehkäisevään työhön. Hän sanoo, että niin sanotut korkean riskin perheet pitäisi tunnistaa ja heihin tulisi olla yhteydessä.\n– Varmasti tiedetään jo perheitä, joilla on ollut jo aiemmin vaikeuksia ja joilla on suurempi riski ajautua korona-aikana enemmän vaikeuksiin. Esimerkiksi erilaiset asiakkuudet, kuten lastensuojelun asiakkuus ja erityislasten tilanne, pitäisi olla jo ennestään aika hyvin tiedossa.\nMyös perheiden tapaaminen digitaalisten yhteyksien avulla olisi mahdollista, mutta se ei ole Souranderin käsityksen mukaan ollut kovin laajasti käytössä.\nPerheitä, joilla on jo aiemmin ollut ongelmia, tulisi Souranderin mielestä tavoitella koronakriisin aikana. Kuvituskuva. Mostphotos\nSourander sanoo, että myös opettajille pitäisi antaa selvät ohjeet siitä, missä tilanteissa lapsen asioista tulee ottaa yhteys viranomaisiin.\n– Nyt mitään selkeitä linjauksia ei ole, vaan linjaukset ovat jääneet sille tasolle, ollaanko koulussa fyysisesti vai ollaanko etäkoulussa.\nSellaisissa tilanteissa, joissa vanhempiin ei saa lainkaan yhteyttä, pitäisi olla yhteydessä lastensuojeluviranomaisiin etenkin, jos perheen tilanteesta on jo aiemmin oltu huolissaan.\n– Se, jos opettaja ei saa yhteyttä perheeseen, se on hyvin vakava asia. Sellaisessa tilanteessa pitäisi toimia hyvin aktiivisesti eikä jäädä odottamaan.\nSourander myöntää, että perheiden tavoittelu vaatii aikaa ja henkilökuntaa. Hän kuitenkin muistuttaa, että jos ongelmien annetaan kasautua, se tulee viime kädessä yhteiskunnalle kalliimmaksi kuin varhainen puuttuminen.\n– Hintalappu tulee olemaan mielenterveys- ja lastensuojeluasioissa huomattavasti isompi kuin silloin, jos nyt tässä tilanteessa panostettaisiin ennalta-ehkäisevään ja varhaiseen palveluun.\nVuosina 2000–2017 henkirikoksien uhrina kuoli yhteensä 103 alle 18-vuotiasta, joista noin puolet oli alle kouluikäisiä lapsia (0–6 vuotta).\nMitä nuorempia uhrit ovat, sen todennäköisemmin henkirikoksen tekijä on lapsen vanhempi.\nSamoina vuosina yhteensä 1 754 alle 18-vuotiasta lasta sai hoitoa sairaalan vuodeosastolla väkivallan takia. Avokäynneillä erikoissairaanhoidossa hoitoa sai 4 595 lasta. Vanhempien tekemä väkivalta on hoidon syynä sitä yleisempää, mitä nuoremmasta lapsesta on kyse.\nKaikki väkivalta ei päädy viranomaisten tai ammattilaisten tietoon.\nVanhempien väkivaltaiseen käyttäytymiseen altistavia riskitekijöitä ovat muun muassa perheen huono taloudellinen tilanne, vanhemman omat lapsuuden aikaiset väkivaltakokemukset ja yksinhuoltajuus ilman tukea antavaa lähiverkostoa.\nMuita riskitekijöitä ovat esimerkiksi päihteiden riskikäyttö ja mielenterveysongelmat sekä lapsen käytöshäiriöt.\nPerheissä monesti samanaikaisesti esiintyvät edellä mainitut tekijät lisäävät riskiä lähisuhdeväkivaltaan ja moninkertaistavat lapsen pahoinpitelyn riskiä.\nLähde: Toimenpidesuunnitelma lapsiin kohdistuvan väkivallan ehkäisystä 2020−2025 (STM 2019)\nKoulujen avaus sai lastensuojeluilmoitukset kasvuun – lasten hätä jatkuu, syksylle odotetaan uutta piikkiäNaistyöntekijä hakattiin henkihieveriin lastenkodissa: Kolmen pojan pakojuoni riistäytyi käsistäKoronavuoden synkkä saldo: Rikosten määrä pomppasi rajusti – poliisi huolissaan perheväkivallasta ja kotihälytysten määrästäPoliisi tutkii: Neljän kuukauden ikäinen tyttövauva surmattu OripäässäVantaan lapsisurman uhri oli vasta 2-vuotias - äiti on myöntänyt teon


TELESENIORIT RY:N SÄÄNNÖT\nYhdistyksen nimi on Teleseniorit ry ja sen kotipaikka on Helsinki\nYhdistyksen tarkoituksena on edistää entisessä Posti- ja telelaitoksessa ja sen jälkeen perustetuissa yrityksissä työskennelleiden eläkkeelle siirtyneiden tai muutoin palveluksesta eronneiden henkilöiden keskinäistä kanssakäymistä.\nTarkoituksen toteuttamiseksi yhdistys järjestää säännöllisesti tapaamisia, tekee esityksiä ja aloitteita sekä antaa lausuntoja eläkeläisten edunvalvontaan liittyen ja järjestää esitelmiä sekä virkistystilaisuuksia.\nToimintaansa varten yhdistys perii jäsenmaksua. Yhdistyksellä on oikeus ottaa vastaan lahjoituksia ja testamentteja.\nYhdistyksen varsinaiseksi jäseniksi voidaan ottaa jokainen 2 §:ssä mainittu eläkeläinen tai palveluksesta eronnut, joka hyväksyy yhdistyksen säännöt ja tarkoituksen.\nSamoilla ehdoilla ja yhdistyksen hallituksen päätöksellä voidaan muullakin toimialalla työskennellyt ottaa yhdistyksen varsinaiseksi jäseneksi. Varsinaisen jäsenen vuotuisen jäsenmaksun suuruudesta päättää vuosikokous. Yhdistyksen kannatusjäseneksi voidaan hyväksyä fyysinen henkilö ja oikeuskelpoinen yhteisö, joka haluaa tukea yhdistyksen tarkoitusta ja toimintaa. Kannatusjäsen suorittaa yhdistykselle vapaaehtoisen jäsenmaksun. Kunniapuheenjohtajaksi ja kunniajäseneksi voidaan hallituksen esityksestä yhdistyksen kokouksessa kutsua varsinainen jäsen, joka on huomattavasti edistänyt ja tukenut yhdistyksen toimintaa. Kunniapuheenjohtajalta ja kunniajäseneltä ei peritä jäsenmaksua. Jäsenmaksunsa vuoden ajalta maksamatta jättäneen jäsenen katsotaan eronneen yhdistyksestä, mikäli hän saatuaan maksamatta jättämisestä huomautuksen, ei ole kolmen (3) kuukauden aikana maksun erääntymisestä lukien sitä maksanut.\nYhdistystä edustaa ja sen asioita hoitaa hallitus, johon kuuluu vuosikokouksessa valitut puheenjohtaja ja neljä (4) muuta varsinaista jäsentä sekä kaksi (2) varajäsentä. Hallituksen toimikausi on vuosikokouksen välinen aika. Hallitus valitsee keskuudestaan varapuheenjohtajan ja sihteerin ja nimeää taloudenhoitajan sekä muut mahdolliset toimihenkilöt. Varajäsenellä on oikeus osallistua hallituksen kokoukseen täysin oikeuksin varsinaisen jäsenen ollessa estynyt osallistumaan. Hallitus kokoontuu puheenjohtajan tai hänen estyneenä ollessaan varapuheenjohtajan kutsusta ja on päätösvaltainen kun puheenjohtajan tai varapuheenjohtajan lisäksi vähintään kaksi (2) jäsentä on läsnä.\nYhdistyksen tilikausi on kalenterivuosi. Yhdistyksen hallituksen on annettava tilit ja laatimansa kertomus yhdistyksen toiminnasta tilintarkastajien/toiminnantarkastajien tarkastettaviksi viimeistään kuukautta ennen vuosikokousta. Tilintarkastajien/toiminnantarkastajien tulee antaa kirjallinen lausuntonsa hallitukselle viimeistään kaksi (2) viikkoa ennen vuosikokousta.\nYhdistyksen vuosikokous pidetään vuosittain hallituksen määräämänä päivänä helmi/maaliskuussa. Ylimääräinen kokous pidetään, kun yhdistyksen kokous niin päättää tai kun hallitus katsoo siihen olevan aihetta tai kun vähintään kymmenesosa (1/10) yhdistyksen äänioikeutetuista jäsenistä sitä hallitukselta erityisesti ilmoitettua asiaa varten kirjallisesti vaatii. Kokous on pidettävä kolmenkymmenen (30) päivän kuluessa siitä kun vaatimus sen pitämisestä on esitetty hallitukselle. Yhdistyksen kokouksessa on jokaisella varsinaisella ja kunniajäsenellä yksi (1) ääni. Kannatusjäsenellä on kokouksessa läsnäolo- ja puheoikeus. Yhdistyksen kokouksen päätökseksi tulee ellei säännöissä ole toisin määrätty, se mielipide, jota on kannattanut yli puolet annetuista äänistä. Äänten mennessä tasan ratkaisee kokouksen puheenjohtajan ääni, vaaleissa kuitenkin arpa.\nHallituksen on kutsuttava yhdistyksen kokoukset koolle vähintään kymmenen (10) vuorokautta ennen kokousta jäsenille kirjallisesti, myös sähköpostilla toimitettu kutsu katsotaan kirjalliseksi kutsuksi.\nVuosikokouksessa esitetään hallituksen laatima kertomus yhdistyksen toiminnasta edellisen kalenterivuoden ajalta, esitetään yhdistyksen tilinpäätös ja tilintarkastajien/toiminnantarkastajien lausunto. Päätetään tilinpäätöksen vahvistamisesta sekä vastuuvapauden myöntämisestä hallitukselle. Vahvistetaan toimintasuunnitelma, tulo- ja menoarvio sekä jäsenmaksun suuruus. Valitaan hallituksen puheenjohtaja ja neljä (4) varsinaista jäsentä sekä kaksi (2) varajäsentä. Valitaan kaksi (2) tilintarkastajaa/toiminnantarkastajaa ja heille varahenkilöt. Käsitellään muut kokouskutsussa mainitut asiat. Mikäli yhdistyksen jäsen haluaa saada jonkin asian yhdistyksen kokouksen käsiteltäväksi, on hänen ilmoitettava siitä kirjallisesti hallitukselle tammikuun 31. päivään mennessä.\nNäiden sääntöjen muuttamista koskeva päätös on tehtävä yhdistyksen vuosikokouksessa sen jälkeen kun hallitus on asian käsitellyt. Päätöstä tulee kannattaa kaksi kolmasosaa (2/3) annetuista äänistä. Sääntömuutoksesta muutosehdotuksineen on mainittava kokouskutsussa.\nYhdistyksen purkamisesta on mainittava kokouskutsussa. Päätöstä yhdistyksen purkamisesta tulee kannattaa kaksi kolmasosaa (2/3) annetuista äänistä kahdessa toisiaan seuraavassa yhdistyksen kokouksessa, joiden välillä on kulunut vähintään neljä (4) viikkoa. Yhdistyksen purkautuessa käytetään yhdistyksen varat yhdistyksen tarkoituksen edistämiseen purkamisesta päättävän kokouksen määräämällä tavalla\n11 § Kaikessa siinä, mistä näissä säännöissä ei ole määrätty, noudatetaan voimassa olevaa yhdistyslakia.


Pipon ytimestä: 2014\nNyt pääsin mieki kotiutumaan joulun vietosta. Ite vietin nyt oman jouluni tavallaan 27.12-29.12. koska olin aaton ja joulun pyhät töissä. Tämän takia piti nyt vähän siirtää perinteitä parilla päivällä eteenpäin, mutta kyllä se kinkku ja laatikot maistu 27. päiväkin.\nJa nyt mie vasta uskallan näyttää, mitä joululahjoja mie tein!Tänä vuonna tuli vähän ykstoikkoset lahajt, mut ei sillä oo väliä ku jokanen meni eri ihmiselle :D\nNäistä palleroista lähetään!\nOhje: Molla Millsin Virkkuri-kirjasta kudekori M:n ohje\nYksi ystävälle, yksi ystävän äidille ja yksi iskan vaimolle. Kaikki olivat tosi ilahtuneita, kun saivat nämä.\nKudetta riitti hyvin vielä pariin pienempään koriin. Tämä paketti lähti toiselle ystävälle. Itsetehdyn joulukortin ja pakettikortin kera tietysti!\nOhje: Molla Millsin Virkkuri-kirjasta kudekori s:n ohje\nJa tuo oikeanpuoleinen kori lähti pikkusiskolle. Laitoin sinne Regian sukkalankaa ja käsirasvaa vielä lisäks.\nMutta koska mie en oo kirjojen kirjottaja, niih iskalle piti ostaa kirja ja koska en osaa tehä hienoja koruja, niih äitille ostin kaulakorun. Mut tänäkin vuonna sain kuitenkin suurimalle osalle tehtyä ite lahjat. Ja hurahdin taas noiden korien tekemiseen, kun ne tulee niin nopeesti valmiiks ja ne on hirmu hyviä lahjoja! Kaikki kiittelivät kosvasti ja ihastelivat, miten kori sopii hyvin sisustukseen ja miten näppärä ja kaunis se on, vaikka simppeli onkin.\nMutta nyt on joulu ohi ja kohta alkaa uusi vuosi! Tammikuussahan Pipon ytimestä täyttää taas vuosia... Katellaas että mitä kivaa sillon keksis... ;)\nTunnisteet: joulu, kori, kude, sisustus, virkattua\nja kuusen tuoksuista joulua\nkaikille teille ihanille pipopäille!\nTunnisteet: joulu, kääpiöhamsteri\nLili-villi ja vapaa\nPäästän Lilin aina välillä juoksentelemaan vapaana meidän keittiöön. Siellä kun ei oo johtoja, joita se vois pureskella, tai mitään muutakaan vaarallista. Oon tilkinny sanomalehdillä kaikki pienet kolot, mistä en pystyis sitä ite onkimaa, jos se jäis vaikka jumiin (esim. jääkaapin tausta, hellan alaosa jne.) Oottelen, että saisin Lilille semmosen aitauksen, jossa se vois juoksennella ilman, että miun tarvii vahtia sitä kokoajan ja sille sais siihe aitaukseen sitten leluja ja kaikkee.\nTässäpä muutama kuva viimesimmältä keittiöjuoksulta.\nSe on hassu, kun vaikka sillä ois nyt tilaa juosta ja temmeltää, niih se silti pysyttelee miun lähellä ja istuu suurimman osan ajasta tuossa purkin kannella, johon laitan sille vähä ruokaa.Välil se käy heittää kunniakierroksen keittiön ympäri, mut tulee sit takasin kököttämää tuoho kuppii.\nHömelö hamsu :)\nTää oli samalla itelleni kameran testausta. Lili onki aika vaativa kuvattava, mut iha suht hyviä kuvia sain silti.\nMukavaa viikonloppuu hei kaikille!\nMiun työkaveri oli toivonu miun tekevän hälle pinkin pipon. Noh miepä tein!\nTuli aikas pirtsakan värinen.\nJa työkaveri oli tyytyväine!\nOhje: Lempparipipon ohje\nLanka: SMC Bravo\nMie puhun jostai syystä vähä enemmä kirjakielel ain näis videois, mitä oikeesti. Iha Karjalan murre miul siis on, mut huomaan vaa et jostai syyst kuulostan paljo "virallisemmalt" ain ku höpötän videoille :D\nAgain, olkaa armollisii. En oo vielkää kovin "luonnolline" ton kameran ees, mut enköhä mie täst kehity.\nTunnisteet: inspiroivaa, videopostaus\nVaihdettiin Lankahelvetin Hennan kanssa joululahjat jo tälleen hyvissä ajoin. Mie sain iha järisyttävän ihanan paketin Hennalta!\nTämmöset putkahti ulos kun avasin paketin. Katotaas tarkemmin...\nSain söpön Paavo Puiccomitan. Aattelin, et täst vois tehä kaulakorun, kun miulla on jo avaimenperänä yks puikkomitta.\nHenna on nähtäväst käyny pyörii Pyöröpuikos ;D Ihania pöllönappeja!\nSit vielä joulusia teippejä. Laitoin Hennalle viestii et miunha pitää nyt paketoijja kaikki joululahjat uusiks et voin käyttää näitä :D\nSit vielä piparkakkutalo, joka tarttee vaan koota. Harmikseni tosin huomasin, että tuon talon yks kattopala on vähä murtunu, mut eiköhän sen saa korjattuu. Ja saas nyt nähä et saanko koko taloo ylipäänsä kasaa ':D Pitää ehkä soittaa mummo hätiin!\nSit oli mukana viel tämmöne pien lahjakassi, jossa\nluki että tän sais avata vast aattona. Noh enhä mie nyt sinne asti jaksa oottaa, joten Hennan luvalla avasin tän jo nyt!\nJEEEEE Nyt mieki omistan Hennan tekemät sukat, kiitos! <3 Nää sattuu viel olemaan ne miun ja Hennan tekemän Kesävärihaasteen tuloksena tulleet sukat :D Lisäks viel pari lämmittimiä, jotka löys heti tiensä miun talvitakkien taskuihin.\nKiitos Hennalle paketista! Mieki meen ens kerralla sit vähä budjetin yli, niih ollaa tasoissa >:D\nNii ja käykäähä kurkkaamassa Hennan postauksesta, että mie mie lähetin sille!\nTunnisteet: joulu, käsityökaupat\nOstin tässä vähän aikaa sitten uuen järkkärin. Miun vanha, mutta uskollinen Nikon D60 on jo aikansa elänyt (varmaan joku 6-7 vuotta vanha). Se kyl toimii viel iha moitteetta, mut nyt on vaa päivityksne aika. Tänne blogiin oon kuitenki räpsiny kuvia miun Canon Ixus-digikameralla ja ihan suht hyvin oon silläki pärjänny. Oon täs jonkun aikaa kuitenki jo haaveillu uuesta kunnon kamerasta, millä sais vähä näyttävämpiä ja parempilaatusempia kuvia.\nPitkän pohdinnan jälkeen päädyin tähän:\nEli Canon EOS 1200D-järjestelmäkamera. Sen mukana tuli 18-55mm objektiivi ja sen lisäks ostin vielä Canon EF 50mm f/1.8 II ogjektiivin. Tuolla 1.8 objektiivilla saa mm. upeita muotokuvia ihmisistä ja esineistä, kun se tarkentaa siihen kohteeseen ja "blurraa" sen taustan, you know?\nJa tuo 1.8 objektiivi (kuvassa tuo mikä on kamerassa kiinni) makso vaan satasen, eli oli melko halpa objektiiviks. Oon hirmu tyytyväinen nyt tähän settiin! Kyllä kuvien taso nous aikalailla, kun aloin tällä räpsimään!\nLaitetaas muutama vertailukuva tuosta miun vanhasta pokkarikamerasta ja täst uuest järkkärist. Kaikkiin uuella EOS 1200D järkkärillä otettuihin kuviin oon käyttäny sitä erikseen ostettua 1.8 objektiivia, mikä tekee noista taustoista semmosen sumeen. Halusin testailla sitä ja tuun todennäkösesti tätä objektiivia käyttämään kaikista eniten.\nDigikameralla otettu. Mein olkkarin pöytä on kerranki siisti!\nJa tää on otettu nyt tuolla uuella järkkärillä. Värit on paljo kirkkaammat ja elävämmät, kuvassa on hienoo "syvyyttä" mistä mie tykkään tosi paljon ja kuva on muutenki paljo tarkempi ja parempi.\nJep, paljon parempi!\nYks vertailu vielä. Täs on miun rompekasa, jossa on valmiita ja keskeneräsiä käsitöitä. Tääkin on hei iha hallittu kaaos, uskokaa pois! Mut siis tässäki näkyy tommosta "haaleutta", saattaa johtuu valaistuksestaki mut kuitenki.\nJa tää otettu järkkärillä. Se nyt tarkens vaa toho vasemmalle, mut huomaatte varmaan eron. Taas värit on kirkkaampia ja kuva on tarkempi (joskin ehkä iha piirun verran heilahtanu, mut sepä on kuvaajan vika) ja kuva on muutenki paljo tunnelmallisempi.\nKerta kiellon päälle! Kyl kannatti ostaa tää toine objektiivi kittiobjektiivin lisäks!\nJa viel pari potrettii Lilistä, ku tottakai se raukka nyt joutu uuen kameran linssin etee heti ku sain kameran ulos paketista :D\nNää pari seuraavaa on vähä "sumusen" näkösiä, koska kuvasin nää tuon Lilin dunan läpi, eli näissä on tommone pleksi välissä. Joka pitäis kyl pestä nähtävästi...\nLili näyttää viel söpömmältä ku on kunnon kamera mikä tarkentaa paremmin <3\nTunnisteet: bloggaaminen, kääpiöhamsteri, ostosvinkki\nJoulukorttipajalta hyvvee päevvee!\n...Mikäs savolaine miust on oikee kuoriutumas :D Nojoo, asiaan!\nPinterest sen taas tarjos. Nimittäin inspiraation. Joulukortteja en meinannu ekana tehä ollenkaan, mutku näin nii ihania hamahelmijuttuja Pinterestissä, niih pakkoha nää oli toteuttaa! Ja jooh, nyt tulee kauhia kuvapläjäys, varokaa! (Kuvissa havaittavissa pientä värien vääristymistä ja huonoa valaisua. Plus mein keittiön pöydällä on kauheen vaikee kuvata, kun ei pysty ottaa kuvaa suoraan ylhäältä, sillä keittiön valo tekee muuten varjon miun käsistä.)\nTäst se lähtee. Tabletilla Pinterest auki ja hamahelmet levälleen!\nIhanaa ku miul on vielki talles tää hamahelmipaketti, jonka oon joskus lapsena saanu. Täs on viel niit alkuperäsiiki helmii jälellä osa.\nTää on hei iha hallittu kaaos.\nSit aletaa liimailee niit korttipohjiin ja raapustelee joulutervehdyksiä.\nOujee, eka satsi valmis!\nPalloihin tuli idea tästä kuvasta, lumiukkoihin tästä, ja lumihiutaleeseen otin mallia tästä.\nJoulupukkeihin otin mallia tästä.\nKarkkikepit sai kätevästi tehtyä pienen sydänmuotin avulla!\nJa sit valkosella pohjalla olevat! Mario-sieniin otin mallia tästä, poroihin tästä ja kuusiin tästä. Nuo lahjapaketit osasin iha ite vääntää oman pipon ytimestä ;D\nSit liimailin vielä Hyvää joulua-tarrat kortteihin!\nJa piirsin palloihin narut, joista ne "roikkuu".\nNoista pikku paketeista tuli siis pakettikortteja.\nNiihin piirsin vielä rusetit.\nJoo, joku saattaa kauhistua, että "Ai kamala, mustille ja valkosille pohjillekko se pöhkö tyttö teki joulukortit?!" Joo, niin tein, mut miun mielestä näistä tuli aika tyylikkäitä. Ei niiden kaikkien korttien tarvii olla vihreellä/punasella pohjalla.\nSemmonen saldo siis Sinin joulukorttipajalta, linkittäkäähän omia joulukortti-ideoitanne kommentteihin! Olis kiva saaha kerättyy näitä ideoita säästöön taas seuraavii vuosii ajatellen!\nTunnisteet: askartelu, hamahelmet, joulu, pinterest\nSilmukan ytimestä -haaste 12/2014


Keskustelu kulttuurisesta moninaisuudesta, vähemmistöjen identiteettipoliittisista kamppailuista ja marginalisoitujen ryhmien asemasta jatkuu kiivaana. Kansainvälisessä museotyössä on jo pitkään etsitty uusia tapoja tuottaa tietoa eri kulttuureista ja erilaisista ihmisryhmistä...\nKuinka meitä kutsutaan? Kuinka meitä kutsutaan? — kulttuuriset merkityskamppailut nyky-Suomessa\nKoivunen, Anu (Toimittaja); Lehtonen, Mikko (Toimittaja)\nKevään 2011 eduskuntavaalit palauttivat yhteiskunnalliset vastakkainasettelut julkiseen keskusteluun. Tulisiko Suomen, kuten vaalit voittaneet perussuomalaiset linjasivat ilmastopoliittisessa vaihtoehdossaan, ilmoittaa EU:lle ja YK:lle "ottavansa yksipuolisen...


GPL ja Creative Commons oikeuden edessä – Turre Legal\n22.9.2007 Herkko Hietanen\nTällä viikolla on kehkeytynyt kaksi kiinnostavaa oikeusjuttua. Toisessa vastaajana on Creative Commons Corp. ja juttu liittyy aikaisemmin tässäkin blogissa käsiteltyyn Virgin mobilen mainoskamppaniaan. Kuvassa esiintynyt tyttö haastoi valokuvaajan kanssa kaikki mahdolliset keksimänsä tahot (Flickriä lukuunottamatta???) oikeuteen vastaamaan yksityisyyden- ja kunnianloukkauksesta. Vastaajan penkille päätyi siis myös lisenssit laatinut Creative Commons järjestö.\n“Creative Commons owd a duty to Justin Won, as a user and beneficiary of its license. Creative Commons breached this duty by failing, among other things, to adequately educate and warn him, as a user of the Creative Commons attribution license, of the meaning of commercial use and the ramifications and effect of entering into a license allowing such use. As a result, Justin Wong has suffered damages proximately caused by Creative Commons’s acts and omissions.”\nSaa nähdä miten tuomioistuin sälyttää vastuun sopimuksen ulkopuoleiseen taholle, joka on laatinut lisenssin -helppoa se ei tule olemaan. Mahdotonta se ei kuitenkaan olisi, sillä vastuun ulottaminen sopimuksenulkopuoliseen tahoon saattaisi tulla kyseeseen esimerkiksi asianajotoimiston osalta. Huolimattomasti laaditut dokumentit saattavat johtaa vastuuseen niiden käyttämisestä tulleista vahingoista.\nErikoisen tapauksesta tekee myös se, että valokuvaaja on muuttanut käytetyn kuvan lisenssin Flickrissä CC-lisenssistä “all rights reserved”malliseksi.\nUpdate: Lessig kommentoi keissiä blogissaan josta löytyy myös keissin paperit. Katso myös Joi Ito.\nToisessa juttussa GPL-lisenssi pääsee koetukselle Yhdysvaltalaiseen tuomioistuimeen. Kyseessä on perin tavallinen GPL-oikeuksien valvontatapaus, jossa toinen osapuoli ei ole reagoinut lisenssinantajan yhteydenotoista huolimatta. Vastaava tapaus oli Saksalaisen tuomioistuimen edessä muutama vuosi sitten. Tällöin GPL vahvistettiin päteväksi ja vastaaja, joka oli jättänyt lähdekoodin julkaisematta katsottiin syylliseksi oikeudenloukkaukseen.